
A jelenléti ív a jegyzőkönyv mellékletét képezi.

Gergely Zoltán polgármester: Köszönti a megjelenteket és megnyitja a 2013. szeptember 12-ei közmeghallgatással egybekötött soros képviselő-testületi ülést. Megállapítja, hogy a Képviselő-testület határozatképes, nyolc fő van jelen. Petró Géza képviselő egyéb elfoglaltsága miatt később érkezik. Jegyzőkönyvvezetőnek Nagy Ilona Rékát javasolja, kinek személyével a képviselők egyetértettek.  
Napirendi pontoknak a meghívóban szereplőket javasolja, melyek a következők:
1./ Beszámoló a két ülés között végzett munkáról 

2./ Beszámoló az Önkormányzat 2013. évi költségvetésének félévi teljesítéséről

3./ A kegyeleti eljárásról szóló önkormányzati rendelet elfogadása
4./ Köztisztviselők juttatásairól szóló önkormányzati rendelet elfogadása
5./ A 3/2013. (II. 15.) önkormányzati rendelet módosítása (költségvetés)

6./ A 32/2012. (XI. 23.) önkormányzati rendelet módosítása

7./ A 4/2007. (III. 30.) önkormányzati rendelet módosítása (SZMSZ)

8./ A talajterhelési díj helyi szabályiról szóló 20/2004. (VI. 25.) önkormányzati rendelet módosítása

9./ Az állattartás helyi szabályairól szóló 13/2006. (IV. 28.) önkormányzati rendelet hatályon kívül helyezése

10./ Beszámoló a település tűzvédelmi helyzetéről és a tűzvédelem érdekében tett intézkedésekről

11./ Óvodavezető vezetői pótlékának megállapítása

12./ A maximális óvodai csoportlétszám túllépésének engedélyezése

13./ A Polgármesteri Hivatal alapító okiratának módosítása

14./ A Gondozási Központ alapító okiratának módosítása

15./ A Városi Óvoda alapító okiratának módosítása

16./ A Városi Könyvtár alapító okiratának módosítása

17./ A Petőfi Művelődési Ház alapító okiratának módosítása
18./ A Városgondnokság alapító okiratának módosítása

19./ Gondozási Központ engedélyezett létszámának meghatározása

20./ A Deák Ferenc Gimnázium, Közg. és Inf. Szakközépiskolába a 2013/2014. tanévben 9. évfolyamra beiratkozott tanulók részére laptop biztosítása

21./ Döntés közkifolyók megszüntetéséről

22./ Vagyonrendezési megállapodás jóváhagyása

23./ KKK-val kötendő szerződés jóváhagyása a JTT megszűnése kapcsán
24./ Ingatlan kijelölése eladásra 

25./ Ingatlan megvásárlása (Csokonai u. 36.)

26./ Önkormányzati belterületi utak felújítása – engedélyezési eljárás

27./ Önkormányzati belterületi utak – közbeszerzési eljárás

28./ Kossuth L. u. (körforgalom és Arany J. u. közötti szakaszon) közvilágítás korszerűsítésével kapcsolatos szerződések jóváhagyása

29./ A Jászárokszállási Szentháromság Római Katolikus Plébánia támogatása
30./ Döntés kártérítési per megindításáról
Megállapítja, hogy a Képviselő-testület a napirendet egyhangúlag, nyolc igen szavazattal, ellenvélemény és tartózkodás nélkül elfogadta. 

132/2013. (IX. 12.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2013. szeptember 12-ei ülés napirendi pontjait egyhangúlag elfogadta. 

Gergely Zoltán polgármester: Felhívja a hallgatóság figyelmét arra, hogy a közmeghallgatás keretében hozzászólási joggal rendelkeznek, valamennyi napirendi ponthoz kapcsolódóan véleményt mondhatnak, javaslatot tehetnek. 


Interpellációk 

Gergely Zoltán polgármester: Kérdezi Dr. Gábris Emese jegyzőt, hogy írásbeli interpellációs kérdés érkezett-e.

Dr. Gábris Emese jegyző: Elmondja, hogy írásbeli interpelláció nem érkezett.

Gergely Zoltán polgármester: Szóbeli interpellációk megtételére ad lehetőséget. Átadja a szót Csőke István képviselőnek. 

Csőke István képviselő: Korábbi tavaszi testületi ülésen kérte az Ágói úton a Déryné utca és a Munkácsy utca közötti járdaszakasz és vízelvezető árok rendbetételét. Az árok tisztítása megtörtént, viszont a járdával nem történt előrelépés, ötven-hatvan méteres szakasz gyalogos közlekedésre teljesen alkalmatlan. Elsősorban nyári időszakban sokan járnak gyalogosan is a Rosenbergerhez. Szükséges volna azon a kis szakaszon is a járda felújítására, mert esős időben járhatatlan, az úttesten viszont nem tudnak közlekedni a gyalogosok. 
A Sport utca lakói jelezték, hogy a legutóbbi esőzéskor az ott lévő vízelvezető árok már alkalmatlan volt a víz levezetésére. A sportpályánál folyó beruházás is néhány napra használhatatlanná tette azt az árokrészt, ahol el tudott volna folyni a víz. A közmunka programban talán megvalósítható lenne az árok helyreállítása. 
Az ágói úti járdához kapcsolódna az a kérés, hogy a Vasút utcában kerékpárút kialakításának lehetőségét vizsgálják meg. Úgy tűnik, hogy az ágói úton nem lehet kivitelezni a kerékpárutat, sok éve küzdenek ezzel a helyzettel. A Vasút utcánál több üzem is épül már, amelyek mellett haladhatna az út és azon keresztül közelíthetnék meg az ágói utat, amelynek bal oldalán volna lehetőség a Rosenberger Kft-ig egy járda kiépítésére, amely kerékpárút nélkül is fontos lenne.  Az iparűzési adóból jelentős bevételre tesz szert a város, ezért is érdemes átgondolni ezt a lehetőséget. 

Csomor János képviselő: A városban számos kis utcánál nincsenek kihelyezve forgalmi jelzőtáblák. A Hunyadi utca egyik oldalán a csatlakozó kis utcáknál találhatók elsőbbségadást jelző táblák, de a másikon nincsenek. A vélemények eltérnek arról, hogy érdemes-e mindenhol jelezni, ha nem egyenrangú útkereszteződésekről van szó vagy elsőbbséget kell adni. Közelmúltban történt egy koccanás ebből kifolyólag, mert a szűkebb kis utcából érkező autó elsőbbséget akart adni a forgalmasabb, szélesebb utcán érkező autónak, amelybe belement a mögötte érkező. Vannak szabályok, amelyeket alkalmazni kell, de érdemes megvizsgálni, hogy mely utcáknál lehetne táblákat elhelyezni. 
Kovácsné Tősér Zsuzsanna képviselő: A Malom utca lakói kérik, hogy a járda kialakítására lehetőség szerint az Önkormányzat találjon megoldást, mert csak az úttestet igénybe véve lehet a Rákóczi utcát megközelíteni. 
Tóth Béla lakos: A Szent István utca rendkívül rossz állapotban van, az utca nehezen járható autóval. A lakosok már befizették egy bankszámlára a 40.000,- Ft összegű hozzájárulást, ezért fontos lenne, hogy idén megépüljön a szilárd úttest. Ezzel megszűnne a Munkácsy utca és a Déryné utca végén az állandó hulladéklerakás is, mert a házak megközelíthetők lennének. 

Fehér Lászlóné lakos: A Coop áruház parkolójával kapcsolatban érdeklődik, hogy az Önkormányzat kompetenciája-e annak a területnek a kialakítása. Most már csak egy jól ellátott üzlet van, amelynek nagy forgalma van. Így gépkocsival eleve nehéz megállni, az akadálymentesítés szóba sem jöhet, mert a gépjárművek szűken tudnak beállni, így mellettük nem fér el sem kerekesszék, sem járókeret. 

Úti Lászlóné lakos: Érdeklődik, hogy valamilyen megoldást találtak-e már a Rákóczi utca végén található tó rendbetételére. Éves viszonylatban talán három alkalommal történik meg a terület két-három méteres sávjában a fű-, nádnyírás. A Jászvidékben megjelent, hogy csak a téli időszak elején-végén lehet rámenni a területre a nádvágás miatt, de a füvet nem csak az említett sávban lehetne lenyírni, hanem bentebb is. A Szentandrási utca végén feltöltött nádas terület eléggé gondozott, ez is megoldható lenne. 
A Szabadság-telep egyik lakója tájékoztatta arról, hogy a járdaépítéshez építőanyagot adna az Önkormányzat, ha a lakosság vállalná az elkészítését. A Rákóczi utca ezen szakaszán járhatatlan a járda, ugyanakkor annyira idős emberek laknak arra, akik nem tudják vállalni, hogy kiássák a földet. Ugyanakkor annak idején, amikor elkészült a Rákóczi utca előző szakaszán a járda, akkor azt az ígéretet kapták, hogy folytatódni fog a munka előttük is. Erre azóta sem került sor. Azzal is megkeresték már őket, hogy van olyan személy, aki házanként 30.000,- Ft-ért vállalná a járda elkészítését. Ezt a lakók többsége nem tudja felvállalni. Amennyiben közmunkásokkal elfogadható áron elvégeztetné az Önkormányzat, akkor az egy-két részletben történő megfizetést talán tudnának vállalni, írásbeli nyilatkozat mellett, esetleg a szociális helyzetet figyelembe véve. Sok helyen most is készül járda, ott milyen címen, hogyan oldották meg?
Érdeklődik, hogy a Profi áruház épületére van-e már érdeklődő, mert a két üzlet helyzete megoldatlan. Kéri, hogy vizsgálják meg a Polgármesteri Hivatal udvarán további kerékpártárolók elhelyezésének lehetőségét. Az utcajelzőtáblákat beforgató, árokba ledöntőket sikerült-e már elkapni? A hétvégi diszkó idején sűrűbben járőrözhetnének a rendőrök. A gyerekek közlekedésére felhívó táblát a Rákóczi utca mellett az iskola közelében elhelyezték, de a tábla nem látható a ráhajló faágaktól, arrébb kellene helyezni. 

A Jászvidékben megjelent az általános iskolai igazgatóválasztással kapcsolatban egy cikk, amelyet szinte valamennyi pedagógus aláírt. Bízott benne, hogy erre a válasz meg fog érkezni. Sem gyermeke, sem unokája nem jár az iskolába, de az iskola volt igazgatóhelyettesét igazi pedagógusnak tartotta. Ésszerű magyarázatot kaptak-e arra, hogy miért nem ő kapta meg az igazgatói állást? Nem szükséges indoklást adni, ha elutasítják a pályázatát?
Dósa Jánosné lakos: Arról érdeklődik, hogy a Szent István utcán mikor készül el a szilárd útburkolat, évek óta várják, hogy leaszfaltozzák az utat, mert nem lehet közlekedni az utcában. 

Szerző Csaba képviselő: A Boros Alajos utca lakosai közvilágítással kapcsolatban keresték meg. A Munkácsy utca és a Kazinczy utca közötti szakaszon két-három világítótest található, egymástól nagy távolságokra. Nem elégséges a közvilágítás hatásfoka, ezért kérik, hogy több világítótestet helyezzenek el ezen a szakaszon. 
Dr. Olajos Gyula képviselő: A háziorvosi rendelésén megnövekedett az allergiás panaszokkal érkező betegek száma. Az allergiaszezon még két-három hétig eltart, a városban járva azt tapasztalja, hogy nagyon sok helyen nincs eltakarítva a gaz. A Szent István utca egyik ingatlana előtt és a telken belül is kétméteres fű található. 
Érdeklődik, hogy milyen lehetőségek vannak arra, hogy a tulajdonost rábírják a porta és a ház előtti rész megtisztítására. A Rákóczi utcán is történt intézkedés, ahol magas volt a fű, de ez a szakasz még érintetlen. 

Gergely Zoltán polgármester: A Bajcsy utca egyik ingatlanánál is kényszerkaszálást rendeltek el, amelyre a mai nap folyamán sor került. A tulajdonosnak kiszámlázzák a kaszálás költségét és a büntetési tételt is. A Szent István utcán is ellenőrizni fogják az illetékesek. 
Dr. Gábris Emese jegyző: A Polgármesteri Hivatal folyamatosan ellenőrzi az utcákat és szükség esetén a felszólításokat kiküldi. 

Gergely Zoltán polgármester: A Boros Alajos utcánál a közvilágítás javításának lehetőségét megvizsgálják. Az ÉMÁSZ-szal kötött megállapodás szerint évente több világítótestet – idén tizenötöt – kap az Önkormányzat térítés nélkül és azokra a helyekre szerelik fel, ahol szükségét látja az Önkormányzat. Amennyiben van még az idei keretből, akkor ebből fogják pótolni. Az Ágói úti járdával kapcsolatos kérdés megválaszolására felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A Vén Diófa Söröző tulajdonosával még tavasszal felvették a kapcsolatot, aki azt nyilatkozta, hogy a járdát nem kívánja felújítani. Ez nem jelenti azt, hogy a munkálatok nem történnének meg. Az eddigi gyakorlat szerint, ha egy-egy utca lakói vállalják, hogy elkészítik a járdát, akkor az Önkormányzat ingyen biztosítja a szükséges alapanyagot, a kivitelezést a lakók vállalják fel. Ilyen javaslattal felkeresték ebben az esetben is a tulajdonost, de eredménnyel nem jártak. Nincs olyan jogi passzus, amellyel a tulajdonost a járda megépítésére kötelezhetnék.

Gergely Zoltán polgármester: Ahol saját maguk építik a járdát a lakosok, sokkal tovább tart a járda, mert jobban gondozzák, locsolják a betont. Így kétszer olyan hosszan építhetnek járdát, mint ha az Önkormányzat finanszírozná a kivitelezést is. A városban mindenhol a lakosok végzik a járdaépítést, a közmunkások ebben nem vesznek részt, ők a városközpontban és a temetőnél a díszburkolatot rakják le. 
A Sport utcánál az ároktisztítás problémája már megoldódott, mert elhelyezték a csövet, a részt megtisztították az edzőpálya mellett. A felső rész még nem készült el, de nem egyszerű a kivitelezés, mert a kerítés alatt kell átvezetni. Az árok létesítéséhez nagyon sok gyűrű kell, mert valamennyi autóbejárónál gyűrűt kell elhelyezni. A szikkasztó árok megmaradt, de ha csak tisztításra van szükség, azt még idén megoldják. 
A kerékpárúttal kapcsolatban megkérdezték az állandó jelleggel az Ágói úton közlekedőket, hogy mi lenne a legjobb megoldás. Véleményük szerint az utca megfelel a kerékpározásra, ha túl sok autó éppen nem közlekedik arra. Testületi határozatokat hoztak már azzal kapcsolatban, hogy az útjavítás mielőbb elkészüljön, az illetékesektől csak ígéreteket kaptak. Az út jelenlegi formájában közlekedésre nem alkalmas. A cégnél 1700 fő dolgozik, műszakváltás idején autóval nem érdemes azon az úton közlekedni, mert rengeteg a kerékpáros. A Közútkezelő Kht. már többször tartott helyszíni bejárásokat, de csak ígéretet kaptak, útfelújítás nem történt. Összesen 40 millió forintos költségről van szó, de 1700 ember biztonságos közlekedését oldaná meg a kivitelezés. Hiába kátyúzzák azt az utat, az alapja sem jó már. A legrosszabb az ágói kanyarig az út állapota. Ismét elküldenek egy levelet az interpellációról és választ kérnek a Közútkezelő Kht-tól. 

A közlekedési táblák kihelyezése egyenként közel 30 ezer forint. Egy hétvégén nyolc-tíz táblát forgatnak ki, törnek el. Ezért vasárnap reggelente körbe kell járni a várost, hogy begyűjtsék a táblákat, mielőtt illetéktelen személyek teszik. 
A rendőrség megtalálta azt a három fiatalt, akik a Rákóczi utcán eltörték az utcajelző táblákat. Azonban az eset februárban történt és még jelenleg sincs abban a stádiumban az eljárás, hogy bíróság elé kerüljön az ügy. Így nem lehet visszatartó erő más fiataloknak az, hogy ezzel 150 ezer forintos kárt okoztak, amiért büntetés jár. Az Önkormányzat minden egyes károkozás miatt feljelentést tesz, polgári pert indít a vagyoni kár megtérülése érdekében, ahogyan ebben az esetben is megtörtént. A szülő is felelős azért, hogy a fiatalkorú gyermeke mit tesz. A feljelentéssel együtt elküldik a számlákat is és a peres eljárás megindításáról szóló tájékoztatást is. 
A Malom utca jobb oldali járdája járhatatlan. Amennyiben az ott lakók vállalják azt, hogy az elkészült részig megcsinálják a járdát, ahhoz anyagot tud biztosítani az Önkormányzat. Arra nincs lehetőség, hogy a Fürdő utcától végig elkészítsék. Azon a szakaszon problémát jelent a járda szélessége is, a jogszabályi előírások szerint 75 cm vagy annál nagyobb szélességben építhető járda. Azon a szakaszon legalább 120-140 cm szélességűnek kellene lennie, nem csak a már feltöltött szakaszon, hanem az előző járda is felújításra szorul. Amennyiben a lakók vállalják a járda kivitelezését, a pótlás elkészítését az Önkormányzat fel tudja vállalni. Az anyagot, zsalut az Önkormányzat bármikor biztosítani tudja. 
A Szent István utcával nagyon sokat foglalkoztak már, nagyon hosszú utca, a kivitelezés nagyon magas költséggel jár. Későbbi napirendi pont tárgyalja a felújítandó utcák közötti választást. A Szent István utca építési engedéllyel rendelkezik, jogerőssé válhat a következő héten. A Képviselő-testület döntését követően a közbeszerzés megindítására kerül sor. A városnak 65-70 millió forintos kerete van útépítésre. Hat utca rendelkezik építési engedéllyel, de 120 millió forint összegű költségre nincs forrása a városnak. Várják a pályázatokat is, illetve a saját forrás felhasználásáról döntenek egy későbbi napirendi pont során. 
A Coop parkolójával kapcsolatban megkeresik majd a vezetőséget és továbbítják a felvetett kérést. 

A Rákóczi utca végén található tó medrében nagyméretű háztartási gépek is találhatók, emiatt nem lehet fűnyíróval a területre menni, ezért kitárcsázzák a területet. Érthetetlen, miért hordják oda egyesek a hulladékot, mert szemétszállításkor minden zsákot elszállít a Városgondnokság gépjárműve. Szombaton kerül sor a „Te szedd!” program keretében megszervezett szemétszedésre, közel ötven fő részvételével. Ahogyan az Örsi úton talált szemétnél is történt, amennyiben név, cím alapján beazonosítható, a honlapra képeket tesznek fel a lerakott hulladékról. Visszajelzés még nem érkezett, de jobb, ha mindenki tudja, hogy ilyenek történtek. 

A Malom utcai járdával kapcsolatban felvetődött, hogy az Önkormányzat készítse el. Amennyiben a lakosok végzik el a munkát, sokkal nagyobb gondot fordítanak a gondozására, locsolására. Egyéb esetben nem így történik. A járdaépítést mindenképpen közösen kell megoldani, azokkal, akik munkavégzésre képesek és hajlandóak. 

Az élelmiszer áruházakkal kapcsolatban már szinte valamennyi magyarországi üzemeltetőt megkereste, de építkezni, új üzletet nyitni egy cég sem akar. A Profi Zrt. kivonult az országból, a jászárokszállási üzletére sincs jelentkező. Egy jól ellátott település nagyjából a húsz évvel ezelőtti helyzetbe került vissza. A CBA vezetőjével többször folytatott telefonbeszélgetést, az árokszállási üzlet újjáépítése helyett Cegléden vásároltak meg egy üzletet, így ismét távolabbra került az új üzlet. 
A kerékpártároló bővítésére megvizsgálják a sövény kivágásának lehetőségét, mert többször felmerült már ez a kérdés. Amióta kamerát helyeztek el, nem történt lopás azon a területen. 

A május eleji jogszabályváltozás szerint a gyerekek közlekedésére figyelmeztető táblával jelzett területen 30 km/h a megengedett maximális sebesség. Amennyiben a Rákóczi utcai tábla nem megfelelő helyen van, jól belátható területre helyezik át. 

Az igazgatóválasztással kapcsolatban a testületi ülést megelőzően érkezett meg a pályázók részére az államtitkár asszony válasza. Fenntartja továbbra is a döntését, mindent mérlegelve úgy látja, hogy jól döntött és kéri, hogy mindenki támogassa az új igazgatót.

Megadja a szót Csőke István képviselőnek.
Csőke István képviselő: Az Ágói úti járdafelújítás három tulajdonost érint. Érdeklődik, hogy tájékoztatták-e őket a járdaépítés ilyen módon történő építéséről. 

Bakainé Magyari Melinda műszaki irodavezető: Így sem voltak érdekeltek a járdaépítésben. 

Csőke István képviselő: Az Ágói út problémáját három részre bontaná. A járda felújítása, a kerékpárút kialakítása a vasútig, hogy legalább vizsgálják meg a Vasút utcai elvezetés lehetőségét. A harmadik az a járda, amely a vasúti átjárótól a Rosenberger Kft-ig terjedne. Legalább a kerékpárosoknak ne az autók mellett kelljen haladniuk, hanem a járdán mehetnének a gyárig. A Vasút utcánál a bal oldalon át lehetne hajtani a vasúti átkelőn, és ott egy töltésszélesítéssel lehetne járdát építeni az üzemig. Mivel a város belterületi határát kintebb tették, ésszerű volna a járdaépítés. Ehhez talán még a Rosenberger is hozzájárulna támogatással. 
Gergely Zoltán polgármester: A kerékpárútra kész tervvel rendelkeznek az ellentétes oldalra vonatkozóan. A másik oldalon olyan mély az árok, hogy a tervező véleménye szerint oda nem lehet építeni. Ha megépíthető lenne, a kátyús úton akkor is felcsaphatnák az autók a sarat az arra közlekedő kerékpárosokra. Az út megépítése nélkül nincs értelme egyéb beruházásnak. Most már autóval sem lehet rajta közlekedni, annyira rossz állapotban van az út. A járda kivitelezésének lehetőségét ennek ellenére megvizsgálják. 

Csőke István képviselő: A Vasút utcai oldalon kialakítandó járda a kerékpárút része is lehetne a későbbiekben. 
Gergely Zoltán polgármester: Megállapítja, hogy nincs több hozzászólás. Megállapítja, hogy az interpellációkra adott válaszokat a kérdezők elfogadták. Szavazásra teszi fel az interpellációs válaszokat. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a válaszokat. 
133/2013. (IX. 12.) határozat:

/Interpellációkra adott válaszok elfogadásáról/

Jászárokszállás Város Önkormányzatának Képviselő-testülete a 2013. szeptember 12-ei soros ülésen elhangzott interpellációkra adott válaszokat egyhangúlag elfogadta. 

Gergely Zoltán polgármester: A fórumláda bontására felkéri az Oktatási, Sport és Ügyrendi Bizottság jelenlévő tagjait. A közmeghallgatás előtt tizenöt nappal fórumládát kell kihelyezni, melyben a lakosok közérdekű kérdéseiket, véleményüket tartalmazó beadványaikat helyezhetik el. 

Csomor János, Csőke István és Szerző Csaba képviselők felbontják a fórumládákat. 
Gergely Zoltán polgármester: Megállapítja, hogy mindkét fórumláda üres, írásos észrevétel nem érkezett. 


1. napirend: Beszámoló a két ülés között végzett munkáról 
Gergely Zoltán polgármester: Ismerteti a két ülés között végzett munkáról szóló beszámoló főbb részeit.  

A beszámoló a jegyzőkönyv mellékletét képezi. 

Gergely Zoltán polgármester: Megadja a szót Gergely Béláné képviselőnek. 

Gergely Béláné képviselő: Örömmel olvasta a beszámolóban, hogy az Ipari Parkkal kapcsolatban újabb érdeklődő cég jelentkezett. Nagyon jó lehetőségnek tartja, mert jelenleg Magyarországon 2013 nem a beruházások éve. Kéri, hogy amennyiben a tájékozódáson túl előrehaladottabbak lesznek a tárgyalások, a közvélemény erről is kapjon polgármesteri tájékoztatást. A Szarv-ágy patak védműépítési pályázatával kapcsolatosan elhangzottak megdöbbentették. A pályázati forrás elnyeréséről szóló értesítést követően már nagyon nehéz volt leküzdeni azokat az akadályokat, melyekkel szembe került az Önkormányzat. Felfoghatatlannak tartja, hogy egy Önkormányzat 380 millió forintos beruházásához megnyert 300 millió forint állami támogatás múlik egy államigazgatási szerv akadékoskodásán. A rengeteg hiánypótlási felhívás miatt felmerül-e a tervezői felelősség kérdése? Esetleg nem kellő alapossággal, részletességgel tervezték meg ezt a beruházást? Ha igen, akkor mi indokolja ezeket a hiánypótlásokat, melyeket az engedélyező hatóság kér? Elhangzott a beszámolóban, hogy a MÁV nyilatkozatát már háromszor küldték meg az engedélyeztető hatóságnak. Ez egy borzasztó nagyléptékű beruházás, melynek az engedélyeztetése is sok lépésből áll, számos előírásnak kell megfelelni. Ilyen nagyléptékű tervezésnél csúszhatnak be hibák is. De hogy ez olyan mértékű legyen, amely veszélyezteti egy település életét is, az ott működő ipari cégek működését, a pályázat elveszítését eredményezze, azt nem lehet elfogadni. Tudja, hogy a Polgármesteri Hivatal igyekszik minden tőle telhetőt megtenni. De amellett nem lehet elmenni szó nélkül, hogy ha az eljáró hatóság mulasztása miatt fogják elveszíteni a támogatást, annak a lehetőségeit is meg kell vizsgálni, hogy egy ilyen soha vissza nem térő beruházás kárigényét hogyan tudja az Önkormányzat érvényesíteni. Az itt működő cégek termelése, az általuk foglalkoztatottak megélhetése és a település bevédése szempontjából is fontos feladat. 
Az iskolakezdésre két új tantermet kellett az Önkormányzatnak kialakítani, de tudomása szerint egy új osztály indult. Feltételezi, hogy az új tanterem kialakítása egy más funkciójú helyiséget is igénybe vett, amely miatt annak pótlását is meg kellett oldani. Kéri, hogy erről részletesebben tájékoztassa a Testületet Gergely Zoltán polgármester. 

A térfigyelő kamerarendszer kiépítésére a pályázatot civil szervezetek számára írták ki. Az indoklás szerint csak a civil szervezetek kaphatnak 100%-os állami támogatást erre a célra. Az önkormányzatok ennél gyengébb feltételek mellett pályázhattak volna. Minden részt vevő településen a polgárőrség vagy hasonló szervezet pályázott, de Jászárokszállás kivételével minden településen már működik az új rendszer. Mi olyan különleges Jászárokszálláson, amely miatt mintegy másfél éve nem tudták megvalósítani a beruházást? 
Biztos abban, hogy a Polgárőrség minden segítséget megkap az Önkormányzattól, így az nem lehet akadály, hogy nem rendelkeznek megfelelő ismeretekkel. Minden településen azonos jogszabályi környezetben alakították ki a rendszert, miért különleges Jászárokszálláson ennek megvalósítása? 

Gergely Zoltán polgármester: Felkéri Bakainé Magyari Melindát, hogy válaszoljon a Szarv-ágy patakkal kapcsolatban felvetett kérdésre. 

Bakainé Magyari Melinda műszaki irodavezető: A Felügyelőség olyan pluszinformációkat, adatokat kért a Polgármesteri Hivataltól, melyek a tervezési szakaszon kívülre esnek. Az ő megítélésük szerint, ha különféle helyszínrajzokat, műszaki leírásokat nem pótol az Önkormányzat, akkor ők nem látják egészben a teljes helyzetet. Másrészt ők valamilyen okból abból indultak ki, hogy az Önkormányzat az egész patakot kívánja szabályozni. Az Önkormányzat nem kívánja rendezni a Szarv-ágy patak folyását, hanem a benne folyó pluszvíztől szeretnék megóvni a várost és az Ipari Parkot. Ezzel kapcsolatban a tervezővel együtt többször jártak a Felügyelőségnél. A MÁV ugyanakkor szerette volna elérni, hogy a patak felett átívelő vasúti hidat az Önkormányzat újítsa fel. Véleményük szerint a beruházás része kell, hogy legyen. Ha így történne, akkor a beruházás költségei legalább a harmadával növekednének. Az Önkormányzat véleménye szerint ez nem a város feladata, ha a híd nem megfelelő paraméterekkel bír, az a MÁV felelőssége. A MÁV véleménye szerint a híd nagyobb terhelést fog kapni, ha a védmű megépül. Végül sikerült egyező álláspontra jutni, amely azonban késleltette a procedúrát. A MÁV nyilatkozatban erősítette meg, hogy egyetértenek azzal, hogy a beruházás létrejöjjön, így a hozzájárulásukat a Vízügyi Felügyelőség felé továbbíthatta az Önkormányzat. További problémát jelent, hogy a Szarv-ágy patak a Magyar Állam tulajdona, de három kezelője van. A MÁV vagyonkezelésében is van egy apró terület, amely egy háromszög alakú beékelődés, ahol konkrét munka nem fog folyni, ez egy meglévő áteresz, semmilyen befolyása nem lesz a beruházásra. A MÁV vagyonkezelője a nyilatkozatot díjfizetés ellenében kiállította. A Felügyelőségtől nem kapott arról tájékoztatást a Polgármesteri Hivatal, hogy felfüggesztené az eljárást vagy határidőt módosítana. A hiánypótlásra vannak bizonyos időintervallumok, melyek alatt a szükséges dokumentumok benyújthatók. A legutolsó hiánypótlás akkor érkezett, amikor Miskolcon tárgyaltak a Felügyelőségnél, amely átfedésben volt az előző, már teljesített hiánypótlással. Lehetőség szerint mindent pótoltak. A tervezővel folyamatos kapcsolatban voltak, aki maga is mindig ellenőrizte, minden kérésnek eleget tett-e. A hiánypótlások olyan műszaki jellemzőkre irányultak, amelyek a kivitelezési folyamat részei lesznek majd. Számos olyan felvetés érkezett, amely miatt úgy véli, hogy a hatóság igazából nem segítette elő az engedélyezési folyamatot. A mai napon érkezett hiánypótlás szerint a vagyonkezelői nyilatkozat mellé a Magyar Államtól tulajdonosi hozzájárulást is kell kérni, mert a MÁV, mint vagyonkezelő ennek kiadására nem jogosult. Ez esetben csak tájékoztató levelet kellett elküldeni a Felügyelőségnek, mely szerint megtörtént a vagyonkezelő megkeresése. A tájékoztatás szerint más hiánypótlási igénye már nem lesz a Felügyelőségnek. 
Petró Géza képviselő megérkezett 16 óra 16 perckor. 
Gergely Zoltán polgármester: A miskolci egyeztetésen részt vett a tervező is, minden kért adatot ismételten elküldött, melyeket már az eredeti terv is tartalmazott. Az új iskolai tantermek egyikére a negyedik első osztály indítása miatt volt szükség, melyet a Szent Vince utcai épületben alakítottak ki. Eredetileg is tanterem volt, de később zeneiskolai oktatás miatt háromra osztották. A másik a régi épületben található egyik terem, mely helyett a szülők másikat kértek, mert nem tartották megfelelőnek. 
Ezért a bankiskola épületben alakítottak ki egy új tantermet, amelyet az előző időszakban étkezőként használtak. A térfigyelő kamerarendszerrel kapcsolatban dr. Szabó Andrea aljegyzőnek adja meg a szót. 

dr. Szabó Andrea aljegyző: A kamerarendszerrel kapcsolatban elkészült egy háromoldalú szerződéstervezet, melyet a mai napon elküldött a Polgárőrség vezetőjének, Sulyok Sándornak. A részletesebb áttanulmányozását követően továbbítani fogja a tervezetet a Jászberényi Rendőrkapitányság felé is, ha a Polgárőrség megfelelőnek találja a leírtakat. 
Gergely Zoltán polgármester: A kivitelezés ideje nagyjából tíz nap. Az előkészítési időszaka húzódik el. A számlákat a Polgárőrség tudja majd befogadni, a pályázatot civil szervezetek részére írták ki. De feltételezve, hogy az uniós forrásokat egy év után utalják le, felmerül a kérdés, melyik civil szervezet tud ötmillió forintot meghitelezni, kifizetni a kivitelezőt. De máshol is megoldották ezt a problémát, Jászjákóhalmán is működik már a rendszer. A Polgárőrség részéről itt egy kicsit sok volt a jogászkodás. Az Önkormányzat nem akar országos jogi kérdéseket megoldani. A szerződést úgy írták meg, hogy jogilag megfeleljen, de joghézagokat nem betömve haladjanak tovább. A megállapodások után a kivitelező tíz nap alatt kialakítaná a rendszert. 

Megállapítja, hogy nincs több hozzászólás. Szavazásra teszi fel a két ülés között végzett munkáról szóló beszámolót. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a beszámolót. 

134/2013. (IX. 12.) határozat:

/Két ülés között végzett munkáról szóló beszámoló elfogadásáról/

Jászárokszállás Város Önkormányzatának Képviselő-testülete a két ülés között végzett munkáról szóló beszámolót egyhangúlag elfogadta. 


2. napirend: Beszámoló a település tűzvédelmi helyzetéről és a tűzvédelem 


          érdekében tett intézkedésekről 

Gergely Zoltán polgármester: Kéri, hogy a napirendi pontok közül vegye előre a Képviselő-testület a tűzvédelmi beszámolót, mert az előterjesztést Fózer Tibor tü. alezredes fogja ismertetni. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül jóváhagyta a napirendi pont előrehozását. 
A település tűzvédelmi helyzetéről szóló beszámolót Szabó Szabolcs Gábor készítette. 

Átadja a szót Fózer Tibor tü. alezredesnek. 

Fózer Tibor tü. alezredes: A tűzvédelmi törvényben leírtaknak tettek eleget a beszámoló elkészítésével, mely szerint a hivatásos tűzoltó-parancsnok évente tájékoztatást ad a területéhez tartozó települési önkormányzatoknak. Szabó Szabolcs Gábor főhadnagy Jászladányban vesz részt képviselő-testületi ülésen, ezért ő ismerteti a beszámolót. 

A tavalyi évben a katasztrófavédelmi szervezet, egyben a hivatásos tűzoltóság, illetve a főállású önkormányzati tűzoltó-parancsnokságok is átszerveződtek. Így a köztestületi tűzoltóság révén Jászárokszállás is érintett ebben a folyamatban. 
Az átszervezést követően a Jászságban megalakult a katasztrófavédelmi kirendeltség. A Jászberényi Hivatásos Tűzoltó-parancsnokság részben önálló szervezeti egység, a tűzoltóegység a kirendeltség alárendeltségében dolgozik. Jászárokszállás és Jászkisér köztestületi tűzoltósága is a Jászberényi Hivatásos Tűzoltó-parancsnoksághoz tartozik szakmai szempontból. A Jászságban egy hivatásos tűzoltószervezet dolgozik tovább az átszervezést követően, Jászárokszálláson a jelenlegi hivatalos állománytábla alapján, a tervek szerint a közeljövőben létrehozandó hivatásos katasztrófavédelmi őrs megalakításán dolgoznak. Egy hároméves program közepén tartanak, köszöni az Önkormányzat eddigi támogatását. Egy zöldmezős beruházásról van szó, mivel a Polgármesteri Hivatal udvarán található tűzoltó épület nem felel meg a szakmai követelményeiknek. A jelenlegi információi szerint az anyagi erőforrás még nem áll rendelkezésre, így még továbblépni nem tudnak. 
A köztestületi tűzoltóságnál két évvel ezelőtt személyi változások történtek, még várnak a hivatalos bírósági bejegyzésre. Szeretnék a továbbiakban is fenntartani a komoly állami támogatással működő köztestületi tűzoltóságot, melynek szakmai munkáját, felügyeletét, kiképzését, havi pénzügyi elszámolásának ellenőrzését a továbbiakban is el fogják látni. Közelmúltban volt egy revizori ellenőrzés, mely mindent rendben talált. A továbbiakban is számíthatnak a szakmai ellenőrzésekre. Az országos központ az önkéntes tűzoltó egyesületeknek is pályázatot ír ki ebben az évben, 120 millió és 100 millió forintos kerettel. Az egyesület és a köztestület itt közösen dolgozik a szakmai munkában és nagyon fontos, hogy a meglévő eszközökön amortizációs cserét is végre tudjanak hajtani. Az Önkormányzat eddig is támogatta már a civil szervezeti tűzoltó egyesületet, bízik a további támogatásokban is. A felújított tűzoltófecskendő fennmaradó 1 millió forintos törlesztését ez év végéig kell kifizetni, kéri az Önkormányzat segítségét ezzel kapcsolatban is. A településen az Ipari Parkot és a várost érintő kiemelkedően nagy tűzeset nem volt idén, a nyári aszályos időszak alatt is kevesebb volt a tűzesetek száma. A katasztrófavédelem több mint száz hatáskörrel rendelkezik, a belterületi csapadékvíz-elvezetést is ellenőrizni fogják október 30-ig. Az erősen gazos, száraz, füves területeket is ellenőrzik, a földhivatallal közösen határszemléket is tartanak. Támogatja azt a törekvést, hogy a belterületi ingatlanok tulajdonosait akár hatósági eszközökkel is rá kell venni arra, hogy a gaztalanítást elvégezzék. 
Gergely Zoltán polgármester: Megadja a szót Gergely Béláné képviselőnek. 

Gergely Béláné képviselő: Nagyon örül annak a hírnek, hogy Jászárokszálláson helyi katasztrófavédelmi csoportot akarnak létrehozni. Mi a különbség a tűzoltó és a katasztrófavédelmi kirendeltség között? A vonulásokat tartalmazó táblázat szerint 2012-ben 48 illetékességi területen belüli tűzeset volt Jászárokszálláson, 30 pedig azon kívüli, és 26 műszaki mentésre volt szükség. Mit jelent ez a megosztás, ugyanúgy kötelességük vonulni illetékességi területen kívülre is? Az elmúlt évben összesen 116 vonulásuk volt, gyakrabban, mint minden harmadik napon. 

Fózer Tibor tü. alezredes: Az átszervezést követően egységes állami katasztrófavédelmi szervezet jött létre. Helyi szinten létrehoztak egy külön szervezetet, mely katasztrófavédelmi kirendeltség. A 18 jászsági település tartozik a jászberényi kirendeltséghez. A hivatásos tűzoltóparancsnokságok száma 102, a tervek szerint 65 katasztrófavédelmi őrsöt hoznak létre majd. Jelenleg 30 működik országszerte, a Jászságban még nem. Az önkormányzati tűzoltóparancsnokságok szakmai szempontból tartoznak a szervezethez. Ezek köztestületi formában, önállóan működnek, az állam normatíva alapján ad támogatást és az állami támogatás felhasználását ellenőrzi a hivatásos szerv. A helyi önkormányzati parancsnokság a szolnoki központ utasítása alapján vonul. Ezen kívül vannak létesítményi tűzoltóparancsnokságok, szakmai szempontból tartoznak a hivatásos szervezethez. 
A műveleti terület nem esik egybe a katasztrófavédelmi szervezet illetékességi területével. A Jászberényi Tűzoltóparancsnoksághoz 16 jászsági település tartozik. Az önkormányzati tűzoltóparancsnokságoknak műveleti körzete van, Jászárokszálláshoz a város és Jászágó, illetve négy heves megyei település tartozik, melyeken kötelesek vonulni az állami támogatás miatt. Azért kell vonulniuk, mert közelebb esik a településekhez, mint Gyöngyös vagy Jászberény tűzoltósága. A katasztrófavédelemhez a tűzoltóság, a polgári védelem és az iparbiztonság területe tartozik. Ha egy katasztrófavédelmi őrs megalakul, akkor a tűzoltó munka mellett ezekkel a feladatokkal is foglalkozik szervezet. 

Csőke István képviselő: Az önkéntes tűzoltó egyesületeknek hol a helye ebben az új rendszerben, mi a szerepük?

Fózer Tibor tü. alezredes: A Jászságban 10 önkéntes egyesület van, amelyeknek együttműködési megállapodása van a hivatásos szervekkel. Szinte valamennyi egyesület elsődleges mentési feladatokat is el tud végezni. Jászárokszállás és Jászkisér speciális helyzetben van, a köztestületi szervezet végzi a szakmai munkát, de a nem hivatásos állományú önkéntes egyesületi tagok is velük közösen szolgálatot biztosítanak. A jászárokszállási tűzoltó egység önálló beavatkozást is végezhet, a tűzoltó egyesületek mellett mindig vonul hivatásos egység is. Ebben az évben 220 millió forint összegben pályázhatnak majd a civil szervezetek, ebben részt vehet Jászárokszállás is, ezért kéri az Önkormányzatot, hogy lehetőségei szerint az önrész biztosításához nyújtson segítséget. 

Gergely Zoltán polgármester: Köszöni Fózer Tibor tü. alezredes hosszú évek óta végzett szakmai munkáját, melynek köszönhetően a jászárokszállási tűzoltóság már nem politikai szervezet, egyik politikai párt sem kötődik hozzá. A jászárokszállási egység jó színvonalon működik a szakmai ellenőrzés mellett. Az Önkormányzat az eddigiekhez hasonlóan megtalálja a megoldást a további támogatáshoz. 

Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a javaslatot. 
135/2013. (IX. 12.) határozat:

/A település tűzvédelmi helyzetéről és a tűzvédelem érdekében tett intézkedésekről szóló 2012. évi beszámoló elfogadásáról/
Jászárokszállás Város Önkormányzatának Képviselő-testülete a Jász-Nagykun-Szolnok Megyei Katasztrófavédelmi Igazgatóság Jászberényi Hivatásos Tűzoltóparancsnokságának fenti tárgyú beszámolóját elfogadja.

Erről értesülnek: 1./ Jászberényi Hivatásos Tűzoltóparancsnokság 5100 Jászberény, Jákóhalmi 


út 11/A.



    2./ Irattár.


3. napirend: Beszámoló az Önkormányzat 2013. évi költségvetésének félévi 


        teljesítéséről
Gergely Zoltán polgármester: Ismerteti a 2013. évi költségvetés első félévi teljesítéséről szóló beszámoló összefoglalóját. 
A beszámoló a jegyzőkönyv mellékletét képezi.

Szabóné Hegedűs Zsuzsanna pénzügyi irodavezető megérkezett az ülésre 17 óra 05 perckor. 

Gergely Zoltán polgármester: A város eredményes félévet zárt, nincs sorban álló számlája, nem szüntettek meg intézményt, nem bocsátottak el dolgozókat. Megszűnt a helyi építményadó, melyet január 1-től eltörölt az Önkormányzat. Közel 50 millió forint maradt a lakosoknál, vállalkozóknál. Ennek ellenére jó félévet zártak, a város megtakarítással rendelkezik, melyet járdafelújításra, útépítésre és minden olyan feladatra használhatnak fel, amely a lakosság életminőségét, a városhoz való kötődését javítja. A termálmedence felújítására öt évi tervezés, három év pályáztatás után saját erőből került sor. Ezzel a fejlesztéssel az idei évet nyereségessé is tették a termálfürdőnél. 
A kormányzati döntések alapján a gépjárműadó 40%-a marad az önkormányzatoknál, 60 %-a az állami kasszába kerül. Ez korábban mindig átengedett bevételként az önkormányzatok költségvetésének része volt. Az adósságkonszolidációs eljárás során az állam a város adósságának 42 %-át vállalta át, ezzel 172 millió forinttal csökkent Jászárokszállás adóssága. 

Január 1-jével számos feladat elkerült az Önkormányzattól, jelentős változások mentek végbe. Az Okmányiroda, szociális igazgatási rész a járási hivatalokhoz kerültek, a jászárokszállási épület átalakítására a közeljövőben kerül sor, melynek keretében kormányablakot hoznak létre.
A dolgozók részére kifizetésre került a háromszori alkalommal adható kis értékű ajándékutalvány, személyenként 29.400,- Ft értékben. 

Az Örsi úton megépült mederhíd a tervezői költségvetés szerint 17,6 millió forintba került volna, de 8,5 millió forintból készült el, mert a kivitelező kiválasztása során sikerült jó árajánlatot kialkudni. Jó minőségben és határidőre elkészült a beruházás. 

Egyben köszöni a 133 önkormányzati dolgozó munkáját. A harmadik negyedév végéhez közeledve is elmondható, hogy a város kondíciói nem romlottak, a tartalékok növekedtek, 65-70 millió forint saját forrásból útépítésre is sort kerítenek az idei évben. Amennyiben pályázati kiírás is érkezne, 50%-os támogatottság mellett akár a hat, engedélyes tervvel rendelkező utca kivitelezése is megtörténhetne. 

Petró Géza képviselő: A Pénzügyi és Városfejlesztési Bizottság megtárgyalta a beszámolót, megállapította, hogy a város költségvetése rég nem látott egyensúlyban van, a 2012. évi pénzmaradvány összege majdnem 300 millió forint, a betéti állomány egyelőre 234 millió forint, és várhatóan beruházásokat tudnak majd ebből finanszírozni, nem a működési célra kell felhasználni. Az iparűzési adóbevétel a második félévben várhatóan 50 millió forinttal fogja meghaladni az előirányzott összeget. A Bizottság egyhangúlag támogatta a határozati javaslatot. 

Kovácsné Tősér Zsuzsanna képviselő: Az Egészségügyi, Szociális és Családvédelmi Bizottság megtárgyalta az első féléves teljesítésről szóló beszámolót. A város eredményes félévet zárt, nagyon örültek annak, hogy ebben a félévben a termálmedence megújult, jó lenne, ha a gyermekmedencét is valamilyen módon felújíthatnák a következő időszakban. 
Az oktatási intézmények működtetése továbbra is az Önkormányzat feladata, számos felújítási munkát elvégeztek az intézményekben. A Bizottság megköszönte az intézmények dolgozóinak és vezetőinek, valamint a beszámoló készítőjének munkáját és egyhangúlag támogatta a határozati javaslatot. 
Csomor János képviselő: Az Oktatási, Sport és Ügyrendi Bizottság is véleményezte a beszámolót. A félév jó színvonalú gazdálkodással telt, a költségvetési számok jól alakultak. Az iskolák állami fenntartásba kerülésével az önkormányzatok már nem kapják meg az állami normatívát sem. Az Önkormányzat jó gazda módjára működtette az elmúlt évtizedekben az általános iskolát, a vagyon használati joga úgy került át az államhoz, hogy jól felszerelt épületeket kaptak. A Bizottság egyhangúlag támogatta a beszámolót és megköszönte a dolgozók munkáját. 

Gergely Zoltán polgármester: Megadja a szót Gergely Béláné képviselőnek. 

Gergely Béláné képviselő: Egyetért azzal, hogy Magyarországon jelenleg nagyon kevés olyan önkormányzat van, amely megtakarításairól tud számot adni, nem pedig az adósságokról. Jászárokszállás gazdálkodása stabil, megbízható, minden lehetséges területen figyelemmel van arra, hogy a lakosság közérzetét minél jobbá tegye. A felelősségteljes gazdálkodás az ára annak, hogy ezt az eredményt magukénak tudhatják. Abból a forrásból lehet felújítani, amely az önkormányzat kasszájában marad. Számos példa bizonyítja a város szociális érzékenységét, ezt bizonyítja az építményadó elengedése és számos szociális intézkedés is. Véleménye szerint azoknak az időseknek, elesetteknek, akik nem tudják vállalni a járdaépítésben való részvételt, segítséget nyújthatna az Önkormányzat. Talán a téli rossz útviszonyok beállta előtt, de legkésőbb tavasszal is elvégezhetnék a munkát, ehhez az Önkormányzat talán rendelkezik olyan információkkal, hogy kik azok az egyedülálló vagy rászoruló személyek, akik munkáját nem kérnék a járdafelújítások során. Ez nagyban hozzájárulna ahhoz, hogy a településhez való kötődés megmaradjon, javuljon és jobb életkörülmények legyenek és visszatükrözne egy magasabb szociális érzékenységet is. Együtt érez azokkal, akik koruk, anyagi helyzetük vagy egészségi állapotuk miatt nem tudnak közreműködni ebben a munkában. 
Gergely Zoltán polgármester: Megállapítja, hogy további hozzászólás nincs. Kiegészítésként elmondja, hogy a gimnáziumba beiratkozott kilencedik osztályos tanulók részére 5 millió forint értékben osztottak ki laptopokat az évnyitón. Ez a tavalyi szakképzési hozzájárulásból megvásárolt és az idei évben az Önkormányzat által vásárolt gépekből tevődött össze. Az Önkormányzat 29 laptopot vásárolt, 2,4 millió forint értékben, a többi a Gimnázium által a tavalyi évben megvásárolt gép. A tanulók négy évig használhatják, majd négy év múlva 100,- Ft-ért megvásárolhatják. Az esélyegyenlőséget nem csak hirdették, hanem tettek érte. Nagyon sok gyermek más módon nem jutott volna számítógéphez. Ez egyfajta beruházás a jövőbe. 

Az elhangzott javaslatokhoz a szükséges feltételeket megvizsgálják. 

Szavazásra teszi fel a 2013. évi költségvetés félévi teljesítéséről szóló beszámolót. Megállapítja, hogy a Képviselő-testület egyhangúlag, kilenc igen szavazattal, ellenvélemény és tartózkodás nélkül elfogadta a beszámolót és meghozta az alábbi határozatot:

136/2013. (IX. 12.) határozat:

/A 2013. évi költségvetés I. félévi teljesítéséről szóló beszámoló elfogadásáról/

Jászárokszállás Város Önkormányzatának Képviselő-testülete a 2013. évi költségvetés első félévi teljesítéséről szóló beszámolót megtárgyalta és elfogadja.

Felelős: Gergely Zoltán polgármester

Határidő: 2013. szeptember 15.

Erről értesül: 1./ Pénzügyi Iroda Helyben

                       2./ Irattár.

Gergely Zoltán polgármester szünetet rendelt el 17 óra 22 perctől 17 óra 41 percig. 

Dr. Olajos Gyula képviselő és Szabóné Hegedűs Zsuzsanna pénzügyi irodavezető távozott az ülésről 17 óra 23 perckor. 


4. napirend: A kegyeleti eljárásról szóló önkormányzati rendelet elfogadása

Gergely Zoltán polgármester: A kegyeleti eljárásról szóló rendelet elfogadásáról szóló napirendi pont beajánlására felkéri Dr. Gábris Emese jegyzőt. 

Dr. Gábris Emese jegyző: A kegyeleti eljárásról szól a 3/1996. számú önkormányzati rendelet, mely szerint a kegyeleti tevékenység megszervezése az e célra alakított kegyeleti bizottság feladata, melynek vezetője a jegyző, az Önkormányzati és Szervezési Iroda vezetője és az érintett iroda vagy intézmény vezetője. A város saját halottjává nyilvánítására a kegyeleti bizottság tesz javaslatot, a döntés pedig a polgármester hatáskörébe tartozik. Ezen rendelet módosítását indokolja, hogy Önkormányzati és Szervezési Iroda már nincsen, ezen kívül a közszolgálati tisztviselőkről szóló törvény szerint az elhunyt köztisztviselőt a hivatali szerv vezetője, azaz a jegyző nyilváníthatja a közszolgálat halottjává és ekkor a temetési költségeket a Polgármesteri Hivatal vállalja át, nem pedig az Önkormányzat. Ezért a köztisztviselőknek az Önkormányzat saját halottjává nyilvánítására vonatkozó rendelkezéseket a rendeletből javasolja hatályon kívül helyezni. Kegyeleti bizottság létrehozása helyett egyszerűbb és gyorsabb, hogyha a saját halottá nyilvánításról a képviselők, a jegyző vagy az intézményvezetők javaslatára, illetve saját kezdeményezésére a polgármester dönt. Célszerű a temetési költségek összegéhez való hozzájárulás összegét is rögzíteni, mely saját halottá nyilvánítás esetén 200.000,- Ft-ig terjedhetne, temetési költségekhez való hozzájárulás esetén pedig 100.000,- Ft-ig. Mivel a rendelet átfogó módosítására kerülne sor, ezért célszerűbb egy új rendeletet megalkotni a régi módosítása helyett. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta az elfogadását. 

Csomor János képviselő: Az Oktatási, Sport és Ügyrendi Bizottság szintén tárgyalta és elfogadásra javasolta az előterjesztést. 

Gergely Zoltán polgármester: Megadja a szót Gergely Béláné képviselőnek. 

Gergely Béláné képviselő: Egyetért a rendelet módosításával, de ha az Önkormányzat saját halottjának tekint valakit, a hozzájárulás mértéke 200.000,- Ft lenne a javaslat szerint. Ez egy töredéke a temetési költségeknek, és ha a család mindenképpen szeretne ehhez hozzájárulni, ennek figyelembe vétele mellett is lehetne emelni a hozzájáruláson. Javasolja, hogy 250.000,- Ft-ot határozzanak meg hozzájárulásként, hogy méltóbb legyen az összeg. Nem rendíti meg az Önkormányzat költségvetését. 

Gergely Zoltán polgármester: Megállapítja, hogy nincs további hozzászólás. A módosító javaslatot szavazásra teszi fel. Megállapítja, hogy a Képviselő-testület öt igen szavazattal, egy ellenvélemény, két tartózkodás mellett elfogadta a módosító javaslatot. 

Szavazásra teszi fel a módosítással kiegészített rendelettervezetet. Megállapítja, hogy a Képviselő-testület hét igen szavazattal, egy tartózkodás mellett elfogadta a javaslatot és megalkotta az alábbi rendeletet:

Jászárokszállás Város Önkormányzata Képviselő-testületének 30/2013. (IX. 13.) önkormányzati rendelete a kegyeleti eljárásról 

A rendelet a jegyzőkönyv mellékletét képezi. 

5. napirend: A Polgármesteri Hivatal köztisztviselőinek juttatásairól szóló rendelet elfogadása

Gergely Zoltán polgármester: A köztisztviselők juttatásairól szóló rendelet ismertetésére Dr. Gábris Emese jegyzőnek adja meg a szót. 

Dr. Gábris Emese jegyző: 2012. március 1-jén hatályba lépett a közszolgálati tisztviselőkről szóló törvény és ezzel egyidejűleg hatályát vesztette a köztisztviselők jogállásáról szóló 1992. évi XXIII. törvény. A közszolgálati tisztviselőkről szóló törvény kimondja, hogy a Képviselő-testület a juttatásokkal és támogatásokkal összefüggésben e törvény keretei között rendeletben szabályozza a köztisztviselőket megillető szociális, jóléti, kulturális, egészségügyi, kegyeleti juttatásokat, támogatásokat. Azonban a közszolgálati tisztviselőkről szóló törvény 152. paragrafusa értelmében ez a rendelet nem szabályozhatja a juttatások, támogatások mértékét, feltételeit, az elbírálás és az elszámolás rendjét, valamint a visszatérítés szabályait, mert ezeket a hivatali szervezet vezetője, a jegyző a közszolgálati szabályzatban határozza meg. A 7/2007. számú önkormányzati rendelet sorolja fel, hogy a Polgármesteri Hivatalban foglalkoztatott köztisztviselők milyen juttatásokban, támogatásokban részesülhetnek, melynek részletszabályait a közszolgálati szabályzat tartalmazza. Az új közszolgálati szabályozásra tekintettel van szükség az új rendelet megalkotására, mely lényegi eltéréseket a jelenlegi rendelettől nem tartalmaz sem az adható juttatások, sem azok összegszerűsége szempontjából, csak a jogszabályi változások átvezetése történik meg a rendelet elfogadásával, illetve aktualizálásra kerültek a ténylegesen bevezetett juttatások, támogatások. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést, mivel törvényi változásokból adódóan szükséges a módosítások átvezetése, egyhangúlag elfogadásra javasolta a rendelettervezetet. 

Petró Géza képviselő: A Pénzügyi és Városfejlesztési Bizottság is megtárgyalta az előterjesztést, támogatta a módosítás elfogadását. 

Gergely Zoltán polgármester: Megállapítja, hogy nincs hozzászólás. Szavazásra bocsátja a rendelettervezetet. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet: 

Jászárokszállás Város Önkormányzata Képviselő-testületének 31/2013. (IX. 13.) önkormányzati rendelete a Polgármesteri Hivatalban foglalkoztatott köztisztviselők juttatásairól

A rendelet a jegyzőkönyv mellékletét képezi. 

6. napirend: A 3/2013. (II. 15.) önkormányzati rendelet módosítása (költségvetés)

Gergely Zoltán polgármester: A költségvetési rendelet módosítását szükségessé teszi a Magyar Államkincstár által kiközölt működési-, fejlesztési célú támogatások, saját hatáskörű előirányzat-módosítások és a közfoglalkoztatással kapcsolatos előirányzat-emelések. A különböző határozatok alapján, illetve már leutalt forrásokból származó összegek helyretételét jelenti a módosítás. A kiadási főösszeg így 1.838.041 ezer forint. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta. 

Csomor János képviselő: Az Oktatási, Sport és Ügyrendi Bizottság szintén tárgyalta és egyhangúlag elfogadásra javasolta. 

Gergely Zoltán polgármester: Megállapítja, hogy nincs hozzászólás. Szavazásra bocsátja a rendelettervezetet. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet: 

Jászárokszállás Város Önkormányzata Képviselő-testületének 32/2013. (IX. 13.) önkormányzati rendelete az Önkormányzat 2013. évi költségvetéséről szóló 3/2013. (II. 15.) önkormányzati rendelet módosításáról

A rendelet a jegyzőkönyv mellékletét képezi. 

7. napirend: A 32/2012. (XI. 23.) önkormányzati rendelet módosítása

Gergely Zoltán polgármester: A helyi adók és közszolgáltatási díjak módosításáról szóló rendelet indokolja a közkifolyók számának csökkentésével kapcsolatos későbbi intézkedéseket. Mivel a vízszolgáltatás már nem az Önkormányzathoz tartozik, a közkifolyókra is fizetni kell a működtetést végző Heves Megyei Vízmű Zrt. felé. Jelenleg napi 0,5 köbméter, havonta 15 köbméter vízfogyasztást kell kifizetni. Három kifolyóra mérőórát szerelt a működtető, és a leolvasott órák átlagfogyasztását kell majd negyedévente kifizetni. Januárban 31 közkifolyó működött Jászárokszálláson, melyeknek számát egy reális szintre szükséges csökkenteni. Ennek ellensúlyozásaképpen, hogy minél többen rákössenek az ivóvízhálózatra, a számlával igazolt rákötési költség 30% -át az Önkormányzat visszatérítené a lakos számára. Javasolja, hogy az összeg felső határát 30.000,- Ft-ban állapítsák meg, mert az egyes esetekben eltérő lehet a rákötés költsége. A bizottságok ezt a módosító javaslatot még nem tárgyalták. 

Petró Géza képviselő: A Pénzügyi és Városfejlesztési Bizottság megtárgyalta az eredeti előterjesztést és egyhangúlag támogatta. 

Csomor János képviselő: Az Oktatási, Sport és Ügyrendi Bizottság is megtárgyalta az eredeti előterjesztést és támogatásra javasolta. 

Gergely Zoltán polgármester: Megállapítja, hogy nincs hozzászólás. A 30.000,- Ft-os összeghatárt tartalmazó módosító javaslatnak a rendeletbe történő beépítését szavazásra teszi fel. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül támogatta a javaslatot. 

Szavazásra teszi fel a rendeletmódosítást. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:

Jászárokszállás Város Önkormányzata 33/2013. (IX. 13.) önkormányzati rendelete az egyes helyi adók és közszolgáltatási díjak módosításáról szóló 32/2012. (XI.23.) önkormányzati rendelet módosításáról

A rendelet a jegyzőkönyv mellékletét képezi. 

8. napirend: A 4/2007. (III. 30.) önkormányzati rendelet módosítása (SZMSZ)

Gergely Zoltán polgármester: A Szervezeti és Működési Szabályzatról szóló rendelet módosításának beajánlására felkéri Dr. Gábris Emese jegyzőt. 

Dr. Gábris Emese jegyző: Az SZMSZ két mellékletét kell módosítani. Az 1. számú melléklet az Ügyrend, amelyben a belső ellenőrzésre vonatkozó részt szükséges módosítani, mert eddig a belső ellenőrzési feladatok a Jászsági Többcélú Társulás keretében voltak ellátva, amely 2013. június 30. napjával megszűnt. 
A belső ellenőrzésről szóló kormányrendelet kimondja, hogy a belső ellenőrzés kialakításáról, megfelelő működtetéséről, függetlenségének biztosításáról a költségvetési szerv vezetője, helyi önkormányzat esetén a jegyző köteles gondoskodni és köteles az ehhez szükséges forrásokat biztosítani. A belső ellenőrzést végző szervezet vagy személy jogállását, feladatait a költségvetési szerv szervezeti és működési szabályzatában kell előírni. Belső ellenőr állhat a költségvetési szervre vonatkozó foglalkoztatási jogviszonyban vagy foglalkoztatható polgári jogi szerződés keretében is. Az Önkormányzat három árajánlat bekérése után a belső ellenőri feladatok ellátására 2013. július 1-jei hatállyal az At-Ro ’21 Bt-vel kötött megbízási szerződést, amely a Társulásban is ellátta ezeket a feladatokat. A belső ellenőrzést személyesen Illyésné Nagy Terézia regisztrált belső ellenőr fogja ellátni, a szerződésben évi húsz ellenőrzési nap került meghatározásra, melynek megbízási díja bruttó 550.000,- Ft. Az SZMSZ 4. számú mellékletét az Önkormányzat szakfeladatai miatt szükséges módosítani. A szakfeladatszámról szóló NGM rendelet módosult, amelyben szakfeladatokat töröltek és újakat is létrehoztak, melyeket át kell vezetni a rendeleten. A települési önkormányzatok kötelező feladata a gyermekek napközbeni ellátásának biztosítása és ennek keretében köteles az Önkormányzat biztosítani a gyermekek nyári napközis ellátását, amellyel kapcsolatos szakfeladatot szintén fel kell venni. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést és egyhangúlag elfogadásra javasolta a módosítást. 

Gergely Zoltán polgármester: Megállapítja, hogy nincs hozzászólás. Szavazásra teszi fel a rendeletmódosítást. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:

Jászárokszállás Város Önkormányzata Képviselő-testületének 34/2013. (IX. 13.) önkormányzati rendelete a Szervezeti és Működési Szabályzatról szóló 4/2007. (III. 30.) rendelet módosításáról

A rendelet a jegyzőkönyv mellékletét képezi. 


9. napirend: Talajterhelési díjról szóló rendelet módosítása

Gergely Zoltán polgármester: A talajterhelési díj helyi szabályozásáról szóló 20/2004. önkormányzati rendelet módosításának ismertetésére Dr. Gábris Emese jegyzőnek adja meg a szót. 

Dr. Gábris Emese jegyző: A Jász-Nagykun-Szolnok Megyei Kormányhivatal törvényességi felügyeleti témaellenőrzés keretében felülvizsgálta a megye talajterhelési díjjal kapcsolatos rendeleteit. A város helyi rendeletével kapcsolatban is tárt fel jogszabálysértést. A rendelet hatályáról szóló 2.§ szerint a helyi rendelet hatálya a helyi vízgazdálkodási hatóság, illetve vízjogi engedélyezés hatálya alá tartozó szennyvíz elhelyezésre terjed ki. A megfogalmazásból a vízjogi engedélyezés kifejezést szükséges törölni, mert önkormányzati rendelet csak a helyi vízgazdálkodási hatóság engedélyezése alá tartozó szennyvíz elhelyezésre tartalmazhat szabályokat, utóbbiakra nem, az állami adóhatósághoz fizetik a talajterhelési díjakat is. 

Csomor János képviselő: Az Oktatási, Sport és Ügyrendi Bizottság tárgyalta és egyhangúlag elfogadásra javasolja a módosítást. 

Gergely Zoltán polgármester: Megállapítja, hogy nincs hozzászólás. Szavazásra teszi fel a rendeletmódosítást. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:

Jászárokszállás Város Önkormányzata Képviselő-testületének 35/2013. (IX. 13.) önkormányzati rendelete a talajterhelési díj helyi szabályairól szóló 20/2004. (VI. 25.) rendelet módosításáról 

A rendelet a jegyzőkönyv mellékletét képezi. 

10. napirend: Állattartási rendelet hatályon kívül helyezése

Gergely Zoltán polgármester: Dr. Gábris Emese jegyzőnek adja meg a szót. 

Dr. Gábris Emese jegyző: A Kormányhivatal szintén törvényességi felügyeleti témavizsgálat keretében felülvizsgálta az állattartási rendeleteket és a helyi rendeletben az alábbi jogszabálysértéseket tárta fel: az élelmiszerbiztonságról szóló jogszabály kimondja, hogy mezőgazdasági haszonállat tartása önkormányzati rendeletben nem korlátozható, ezért a rendelet 5. paragrafusát, amely arról rendelkezik, hogy a város központjaként meghatározott területen tilos haszonállatot tartani, illetve egyes létesítmények, intézmények területén és száz méteres körzetén belül szintén tilos a haszonállatok tartása, hatályon kívül kell helyezni. Az OTÉK szerint az állattartó építmények elhelyezésének feltételeit a helyi építési szabályzat állapíthatja meg, így az állattartásra szolgáló építmények védőtávolságát csak a helyi építési szabályzatban lehet meghatározni, egyéb rendeletben nem. Így a helyi rendelet 6. paragrafusát is hatályon kívül kell helyezni. A rendelet 16. paragrafusa tartalmazza, hogy kutyát mely helyekre nem lehet bevinni. Ezeket egyrészt egyéb jogszabályok is szabályozzák, másrészt a Kormányhivatal álláspontja szerint ez a kérdéskör nem igényel rendeleti szintű szabályozást, elegendő belső szabályzatokban rendelkezni erről. Ezen paragrafusok hatályon kívül helyezésével a helyi állattartási rendelet kiüresedik, értelmét veszti, ezért javasolja a teljes rendelet hatályon kívül helyezését. Azonban ez nem jár azzal, hogy bárki, bármennyi haszonállatot tarthat, ugyanis ezt az állategészségügyi jogszabályok részletesen szabályozzák, és az állategészségügyi hatóság pedig ellenőrzi. 

Csomor János képviselő: Az Oktatási, Sport és Ügyrendi Bizottság megtárgyalta az előterjesztést és egyhangúlag támogatta a rendelet hatályon kívül helyezését. 

Gergely Zoltán polgármester: Hozzáfűzi, hogy nagyon sokat dolgoztak azon, hogy az állattartási rendelet ne korlátozza azokat, akik a falusi lakókörnyezetbe illő számú és méretű állatot tartanak. A törvényhozó úgy döntött, hogy helyi jogszabályban nem kell külön szabályozni. Nem biztos, hogy ez a békés egymás mellett élést segíti, mert vidéken, családi házas környezetben is fontos a szabályozás. Ha zavaró körülmény van, most már helyi rendeletre nem hivatkozhatnak, hogy csökkentsék az állatok számát, az illetékes hatóságok járhatnak el központi jogszabályok figyelembevételével. 

Megállapítja, hogy nincs hozzászólás. Szavazásra teszi fel a rendelettervezetet. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:

Jászárokszállás Város Önkormányzata Képviselő-testületének 36/2013. (IX. 13.) önkormányzati rendelete az állattartás helyi szabályairól szóló 13/2006. (IV.28.) önkormányzati rendelet hatályon kívül helyezéséről

A rendelet a jegyzőkönyv mellékletét képezi. 

11. napirend: Óvodavezető vezetői pótlékának megállapítása

Gergely Zoltán polgármester: Változott az óvodavezetői illetményalap és pótlék összege, a törvény szerint az intézményvezetőnek adható pótlék 40-80%-ig terjedhet 2013. szeptember 1-től, azaz 61.858,-Ft-tól 123.715,-Ft-ig terjedhet a pótlék összege. A javaslat szerint Ferenczné Laska Erika óvodavezető részére 55%-ban, 85.054,- Ft-ban állapítanák meg a pótlék összegét. 

Csomor János képviselő: Az Oktatási, Sport és Ügyrendi Bizottság tárgyalta az előterjesztést. A köznevelési törvény változása és a pedagógus életpályamodell bevezetése kapcsán változnak a pótlékok és ennek megfelelően elfogadásra javasolta a Bizottság a javaslatot. 

Petró Géza képviselő: A Pénzügyi és Városfejlesztési Bizottság szintén támogatta a határozati javaslat elfogadását. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

137/2013. (IX. 12.) határozat:

/A Jászárokszállási Városi Óvoda óvodavezetője intézményvezetői pótlékának megállapításáról/
Jászárokszállás Város Önkormányzatának Képviselő-testülete a nemzeti köznevelésről szóló 2011. évi CXC. törvény (továbbiakban Nkt.) 8. melléklete alapján, az Nkt. 64.§ (2) bekezdésében foglaltakat figyelembe véve Ferenczné Laska Erika óvodavezető intézményvezetői pótlékát 2013. szeptember 01. napjától az Nkt. szerinti illetményalap 55%-ában állapítja meg.

A Képviselő-testület 2013. szeptember 01. napjától az óvodavezető részére az Nkt. szerinti garantált illetményen és az intézményvezetői pótlékon felül egyéb kereset-kiegészítést nem állapít meg.

Határidő: azonnal

Felelős: polgármester, Városgondnokság vezetője.

Erről értesülnek: 1./ Ferenczné Laska Erika óvodavezető



     2./ Városgondnokság - személyi anyag

 3./ Irattár.

12. napirend: Maximális óvodai csoportlétszám túllépésének engedélyezése

Gergely Zoltán polgármester: A köznevelési törvény írja elő az óvodai csoportok létszámát, 25 főben határozza meg az egy csoportba járó gyerekek számát. A helyi képviselő-testület döntése alapján ez a szám 30 főre módosítható szükség esetén. A Dobó úti óvodaépületben négy, a Lehel úti épületben hét csoport van. A tizenegy csoportban összesen kilenc lépi túl a 25 fős létszámot, egy-négy fővel. A Dobó úti épületben találhatók a legnagyobb termek, melyek az átlagos foglalkoztató szobáknál nagyobbak, ezért nem jelent zsúfoltságot az emelt gyermeklétszám sem. Fokozatosan töltődnek fel a csoportok az ősz folyamán, illetve március végéig. 

Csomor János képviselő: Az Oktatási, Sport és Ügyrendi Bizottság megtárgyalta az előterjesztést és az indoklást figyelembe véve elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra bocsátja a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

138/2013. (IX. 12.) határozat:

/A maximális óvodai csoportlétszám túllépésének engedélyezéséről a 2013/2014. nevelési évben/

Jászárokszállás Város Önkormányzatának Képviselő-testülete a nemzeti köznevelésről szóló 2011. évi CXC. törvény 25.§ (7) bekezdése és a 4. számú melléklete alapján a fenntartásában működő Jászárokszállási Városi Óvodában (székhelye: 5123 Jászárokszállás, Dobó u. 9/A.) a 2013/2014. nevelési évre vonatkozóan az óvodai maximális csoportlétszámok túllépését az alábbiak szerint engedélyezi:

	
	Csoport neve
	Gyermeklétszám

(fő)
	SNI, BTMN (fő)
	Számított létszám (fő)

	Dobó úti óvoda
	Süni
	29
	0
	29

	
	Mackó
	29
	0
	29

	
	Ficánka
	28
	0
	28

	
	Katica
	28
	0
	28

	Lehel úti óvoda
	Csibe
	26
	0
	26

	
	Egérke
	26
	0
	26

	
	Katica
	28
	0
	28

	
	Süni
	28
	0
	28

	
	Napsugár
	26
	1
	27


Határidő: folyamatos

Felelős: Ferenczné Laska Erika óvodavezető

Erről értesül:  1./ Jászárokszállási Városi Óvoda 5123 Jászárokszállás, Dobó u. 9/A.

                       2./ Irattár.


13. napirend: Polgármesteri Hivatal alapító okiratának módosítása

Gergely Zoltán polgármester: Az intézmények alapító okiratainak módosításáról szóló előterjesztések beajánlására felkéri Dr. Gábris Emese jegyzőt. 

Dr. Gábris Emese jegyző: A szakfeladatrendről szóló NGM rendelet módosult, mely egyes szakfeladatokat törölt és ezzel egyidejűleg újakat hozott létre, melyet a Hivatal alapító okiratában át kell vezetni. Az alapító okiratban a Polgármesteri Hivatal alapító szervének nevét az Áht. 8. §-ának figyelembe vételével Jászárokszállás Város Önkormányzatára kell módosítani az Önkormányzat Képviselő-testülete helyett. 

Csomor János képviselő: Az Oktatási, Sport és Ügyrendi Bizottság megtárgyalta az alapító okirat módosítást és a törvényi változások miatt egyhangúlag elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

139/2013. (IX. 12.) határozat:

/A Jászárokszállási Polgármesteri Hivatal Alapító Okiratának módosításáról/

Jászárokszállás Város Önkormányzatának Képviselő-testülete a Jászárokszállási Polgármesteri Hivatal 2013. április 25. napján kiadott Alapító Okiratát (továbbiakban: AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbiak szerint módosítja:

1.) Az AO 6./ pontjában a „841907 Önkormányzatok elszámolásai a költségvetési szerveikkel” szakfeladat helyébe a „841913 Támogatási célú finanszírozási műveletek” szakfeladat lép.

2.) Az AO 8./ pontjában a „Jászárokszállás Város Önkormányzatának Képviselő-testülete” szövegrész helyébe a „Jászárokszállás Város Önkormányzata” szövegrész lép.

3.) Az AO záradéka helyébe az alábbi rendelkezés lép:

„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Jászárokszállási Polgármesteri Hivatal 2013. április 25. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IX.12.) határozatával hagyta jóvá.”

4.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

5.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Jászárokszállás Város Jegyzője Helyben

 2./ MÁK – a jegyző útján

 3./ Irattár.


14. napirend: Gondozási Központ alapító okiratának módosítása

Dr. Gábris Emese jegyző: A Gondozási Központ alapító okiratának módosítását szintén a szakfeladatok változása indokolja, illetve a Magyar Államkincstár által kiadott egységes iratmintáknak megfelelően kell az egész formai és tartalmi szerkezetét átszerkeszteni. 

Csomor János képviselő: Az Oktatási, Sport és Ügyrendi Bizottság megtárgyalta az alapító okirat módosítást és a törvényi változások miatt egyhangúlag elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra bocsátja a javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

140/2013. (IX. 12.) határozat:

/A Gondozási Központ Jászárokszállás Alapító Okiratának módosításáról/

Jászárokszállás Város Önkormányzatának Képviselő-testülete a Gondozási Központ Jászárokszállás 2012. március 08. napján kiadott Alapító Okiratát (továbbiakban AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbiak szerint módosítja:

1.) Az AO bevezető része helyébe az alábbi rendelkezés lép:

„Jászárokszállás Város Önkormányzatának Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbi alapító okiratot adja ki:”

2.) Az AO 1./ pontja helyébe az alábbi rendelkezés lép:

„1./ A költségvetési szerv megnevezése:

Gondozási Központ Jászárokszállás”

3.) Az AO 3./ pontja helyébe az alábbi rendelkezés lép:

„3./ A költségvetési szerv telephelyei:

Nappali ellátás: 5123 Jászárokszállás, Kisfaludy u. 34.

Családsegítő és Gyermekjóléti Szolgálat: 5123 Jászárokszállás, Móczár Andor tér 7/A.

Védőnői Szolgálat: 5123 Jászárokszállás, Móczár Andor tér 7/A.

Bentlakásos Idősek Otthona: 5123 Jászárokszállás, Móczár Andor tér 7.

Bölcsőde: 5123 Jászárokszállás, Kisfaludy u. 32.”

4.) Az AO 4./ pontja helyébe az alábbi rendelkezés lép:

„4./ A költségvetési szerv jogelődjének megnevezése, székhelye:

Bölcsőde, házi segítségnyújtás, családsegítés, szociális étkeztetés, Idősek Klubja

5123 Jászárokszállás, Kisfaludy u. 34.”

5.) Az AO 5./ pontja helyébe az alábbi rendelkezés lép:

„5./ A költségvetési szerv közfeladata:

A Gondozási Központ közfeladata a Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 13.§ (1) bekezdés 4. pontjában meghatározott egészségügyi alapellátáson belül az egészségügyről szóló 1997. évi CLIV. törvény (továbbiakban Eütv.) 152.§ (1) bekezdés d) pontja szerinti védőnői ellátás biztosítása, valamint a Mötv. 13.§ (1) bekezdés 8. pontjában meghatározott szociális és gyermekjóléti szolgáltatások, ellátások biztosítása.”

6.) Az AO 6./ pontja helyébe az alábbi rendelkezés lép:

„6./ A költségvetési szerv alaptevékenysége:

A Gondozási Központ alaptevékenységként:

a) biztosítja a szociális igazgatásról és szociális ellátásokról szóló 1993. évi III. törvényben (továbbiakban Szt.) meghatározott személyes gondoskodást nyújtó szociális alapellátások közül az étkeztetést, a házi segítségnyújtást, a családsegítést és a nappali ellátást,

b) ellátja az Szt-ben meghatározott szociális szakosított ellátások közül az ápolást, gondozást nyújtó intézmény, ezen belül az idősek otthona feladatait (emeltszintű ellátásként),

c) biztosítja a gyermekek védelméről és a gyámügyi igazgatásról szóló 1997. évi XXXI. törvényben meghatározott személyes gondoskodás keretébe tartozó gyermekjóléti alapellátások közül a gyermekjóléti szolgáltatást és a gyermekek napközbeni ellátásaként a bölcsődei ellátást,

d) biztosítja az Eütv-ben meghatározott védőnői ellátást.”

7.) Az AO 7./ pontja helyébe az alábbi rendelkezés lép:

„7./ A költségvetési szerv államháztartási szakágazati besorolása:


873000
Idősek, fogyatékosok bentlakásos ellátása”

8.) Az AO 8./ pontja helyébe az alábbi rendelkezés lép:

„8./ Az alaptevékenységek szakfeladatrend szerinti besorolása:

841911
Forgatási célú finanszírozási műveletek technikai előirányzata

841913
Támogatási célú finanszírozási műveletek

869041
Család- és nővédelmi egészségügyi gondozás

869042
Ifjúság-egészségügyi gondozás

873011
Időskorúak tartós bentlakásos szociális ellátása

881011
Idősek nappali ellátása

889101
Bölcsődei ellátás

889201
Gyermekjóléti szolgáltatás

889924
Családsegítés

889921
Szociális étkeztetés

889922
Házi segítségnyújtás

A költségvetési szerv vállalkozási tevékenységet nem végez.”

9.) Az AO 9./ pontja helyébe az alábbi rendelkezés lép:

„9./ A költségvetési szerv illetékessége, működési köre:

Jászárokszállás város közigazgatási területe, Magyarország területe.”

10.) Az AO 10./ pontja helyébe az alábbi rendelkezés lép:

„10./ A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.”

11.) Az AO 11./ pontja helyébe az alábbi rendelkezés lép:

„11./ A költségvetési szerv alapítójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.

Alapítva: 2000.

Létrehozásáról rendelkező határozat száma: 29/2000. (III.30.) határozat.”

12.) Az AO 12./ pontja helyébe az alábbi rendelkezés lép:

„12./ A költségvetési szerv fenntartójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.”

13.) Az AO 13./ pontja helyébe az alábbi rendelkezés lép:

„13./ A költségvetési szerv gazdálkodási besorolása:

Önállóan működő költségvetési szerv. A gazdálkodással kapcsolatos feladatokat a Jászárokszállási Polgármesteri Hivatal (székhelye: 5123 Jászárokszállás, Árpád tér 1.) látja el.”

14.) Az AO 14./ pontja helyébe az alábbi rendelkezés lép:

„14./ A költségvetési szerv vezetőjének megbízási rendje:

A költségvetési szerv vezetőjét Jászárokszállás Város Önkormányzatának Képviselő-testülete bízza meg pályázat alapján, határozott időre. Az intézményvezető magasabb vezető beosztásra történő megbízása a közalkalmazottak jogállásáról szóló 1992. évi XXXIII. törvény 20/A-20/B.§-ai és a 23.§-a rendelkezéseinek megfelelően történik. ”

15.) Az AO az alábbi 15./ ponttal egészül ki:

„15./ A költségvetési szerv foglalkoztatottjaira vonatkozó foglalkoztatási jogviszonyok megjelölése:

A közalkalmazottak jogállásáról szóló 1992. évi XXXIII. törvény szerinti közalkalmazotti jogviszony.”

16.) Az AO záradéka helyébe az alábbi rendelkezés lép:

„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Gondozási Központ Jászárokszállás 2012. március 08. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IX.12.) határozatával hagyta jóvá.”

17.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

18.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Gondozási Központ 5123 Jászárokszállás, Kisfaludy u. 34.



    2./ Jászárokszállás Város Jegyzője Helyben

 3./ MÁK – a jegyző útján

 4./ Irattár.


15. napirend: Városi Óvoda alapító okiratának módosítása

Dr. Gábris Emese jegyző: A Városi Óvoda alapító okiratának módosítását a szakfeladatok változása, illetve az egységes iratmintának megfelelő átszerkesztés indokolja. 

Csomor János képviselő: Az Oktatási, Sport és Ügyrendi Bizottság megtárgyalta az alapító okirat módosítást és a változások miatt egyhangúlag elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra bocsátja a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

141/2013. (IX. 12.) határozat:

/A Jászárokszállási Városi Óvoda Alapító Okiratának módosításáról/

Jászárokszállás Város Önkormányzatának Képviselő-testülete a Jászárokszállási Városi Óvoda 2013. január 10. napján kiadott Alapító Okiratát (továbbiakban AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, a nemzeti köznevelésről szóló 2011. évi CXC. törvény 21.§ (3) bekezdése, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdései, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet szerinti tartalommal az alábbiak szerint módosítja:

1.) Az AO bevezető része helyébe az alábbi rendelkezés lép:

„Jászárokszállás Város Önkormányzatának Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, a nemzeti köznevelésről szóló 2011. évi CXC. törvény 21.§ (3) bekezdése, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdései, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet szerinti tartalommal az alábbi alapító okiratot adja ki:”

2.) Az AO 4./ pontja helyébe az alábbi rendelkezés lép:

„4./ A költségvetési szerv jogelődjének megnevezése, székhelye:

Széchenyi István Általános Iskola, Óvoda és Zeneiskola

5123 Jászárokszállás, Köztársaság tér 15.”

3.) Az AO 5./ pontja helyébe az alábbi rendelkezés lép:

„5./ A költségvetési szerv közfeladata:

A Jászárokszállási Városi Óvoda közfeladata a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 6. pontjában és a nemzeti köznevelésről szóló 2011. évi CXC. törvény (továbbiakban Nkt.) 4.§ 1. pontjában meghatározott óvodai ellátás,  óvodai nevelés.”

4.) Az AO 6./ pontja helyébe az alábbi rendelkezés lép:

„6./ A költségvetési szerv alapfeladatának jogszabály szerinti megnevezése:

A Jászárokszállási Városi Óvoda alapfeladata az Nkt. 4.§ 1. pont a) alpontjában meghatározott óvodai nevelés, valamint az r) alpont szerinti, a többi gyermekkel együtt nevelhető, oktatható sajátos nevelési igényű gyermekek óvodai nevelése.”

5.) Az AO 7./ pontja helyébe az alábbi rendelkezés lép:

„7./ A költségvetési szerv alaptevékenysége:

A Jászárokszállási Városi Óvoda ellátja az Nkt-ben és a vonatkozó egyéb jogszabályokban a számára meghatározott feladatokat, melynek keretében végzi:

·  három éves kortól a gyermekek óvodai nevelését-oktatását,

·  a többi gyermekkel együtt nevelhető, foglalkoztatható sajátos nevelési igényű gyermekek óvodai nevelését-oktatását: a szakértői bizottság szakértői véleménye alapján a többi gyermekkel együtt foglalkoztatható enyhe értelmi fogyatékos, az enyhe fokban testi-mozgásszervi, érzékszervi vagy beszédfogyatékos, több fogyatékosság együttes előfordulása esetén halmozottan fogyatékos gyermekek nevelése-oktatása,

·  a beszédhibás, nyelvi kommunikációs zavarral küzdő gyermekek megsegítését,

·  az óvodai intézményi étkeztetést.”

6.) Az AO 8./ pontja helyébe az alábbi rendelkezés lép:

„8./ A költségvetési szerv államháztartási szakágazati besorolása:


851020
Óvodai nevelés”

7.) Az AO 9./ pontja helyébe az alábbi rendelkezés lép:

„9./ Az alaptevékenységek államháztartási szakfeladatrend szerinti besorolása:


562912
Óvodai intézményi étkeztetés


562917
Munkahelyi étkeztetés


841913
Támogatási célú finanszírozási műveletek


851011
Óvodai nevelés, ellátás


851012
Sajátos nevelési igényű gyermekek óvodai nevelése, ellátása*


890441 
Rövid időtartamú közfoglalkoztatás

890442
Foglalkoztatást helyettesítő támogatásra jogosultak hosszabb időtartamú közfoglalkoztatása

890443
Egyéb közfoglalkoztatás

* sajátos nevelési igényű az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos.

A költségvetési szerv vállalkozási tevékenységet nem végez.”

8.) Az AO 10./ pontja helyébe az alábbi rendelkezés lép:

„10./ A költségvetési szerv illetékessége, működési köre:

Jászárokszállás város közigazgatási területe, melyen belül az óvodai feladatellátási kötelezettség elsősorban a Jászárokszálláson állandó bejelentett lakóhellyel rendelkező, másodlagosan a Jászárokszálláson tartózkodó óvodás korú gyermekekre terjed ki. Ezt meghaladó üres férőhelyeivel az intézmény a nevelési-oktatási intézmények szabad megválasztásának jogát szolgálja, mely az intézményvezető döntési jogkörébe tartozik.”

9.) Az AO 11./ pontja helyébe az alábbi rendelkezés lép:

„11./ A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.”

10.) Az AO 12./ pontja helyébe az alábbi rendelkezés lép:

„12./ A költségvetési szerv alapítójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.”

11.) Az AO 13./ pontja helyébe az alábbi rendelkezés lép:

„13./ A költségvetési szerv fenntartójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.”

12.) Az AO 14./ pontja helyébe az alábbi rendelkezés lép:

„14./ A költségvetési szerv gazdálkodási besorolása:

Önállóan működő költségvetési szerv. A gazdálkodással kapcsolatos feladatokat a Városgondnokság Jászárokszállás (székhelye: 5123 Jászárokszállás, Deák F. u. 90.) látja el.”

13.) Az AO 15./ pontja helyébe az alábbi rendelkezés lép:

„15./ A költségvetési szerv vezetőjének megbízási rendje:

A költségvetési szerv vezetője az óvodavezető. Az óvodavezetőt Jászárokszállás Város Önkormányzatának Képviselő-testülete bízza meg pályázat alapján, határozott időre. Az óvodavezető magasabb vezető beosztásra történő megbízása a közalkalmazottak jogállásáról szóló 1992. évi XXXIII. törvény 20/A-20/B.§-ai és a 23.§-a, az Nkt. 67.§-a, a 326/2013. (VIII.30.) Korm. rendelet 22-28.§-ai, valamint a 20/2012. (VIII.31.) EMMI rendelet 189.§-a alapján történik.”

14.) Az AO 16./ pontja helyébe az alábbi rendelkezés lép:

„16./ A költségvetési szerv foglalkoztatottjaira vonatkozó foglalkoztatási jogviszonyok megjelölése:

Foglalkoztatottjainak jogviszonyára alapesetben a közalkalmazottak jogállásáról szóló 1992. évi XXXIII. törvény és a munka törvénykönyvéről szóló 2012. évi I. törvény az irányadó. Az egyéb foglalkoztatásra irányuló jogviszonyra – megbízásos jogviszony – a Polgári Törvénykönyvről szóló 1959. évi IV. törvény az irányadó.”

15.) Az AO az alábbi 17./ ponttal egészül ki:

„17./ Az intézmény típusa:

Az intézmény típusa az Nkt. 7.§ (1) bekezdése alapján: óvoda.”

16.) Az AO az alábbi 18./ ponttal egészül ki:

„18./ Maximális gyermeklétszám:

A felvehető maximális gyermeklétszám összesen 320 fő, mely feladatellátási helyenként az alábbiak szerint oszlik meg: 

a) Dobó úti óvodaépületben (székhely): 120  fő

b) Lehel úti óvodaépületben (telephely): 200 fő.”

17.) Az AO az alábbi 19./ ponttal egészül ki:

„19./ A költségvetési szerv feladatellátását szolgáló vagyon:

Jászárokszállás Város Önkormányzatának tulajdonában lévő, használatra átengedett alábbi ingatlanok, valamint az intézmény vagyonleltárában nyilvántartott tárgyi eszközök:

a) 5123 Jászárokszállás, Dobó u. 9/A. szám alatti, 2131 hrsz-ú, 2156 m2 nagyságú ingatlan,

b) 5123 Jászárokszállás, Lehel u. 2/A. szám alatti, 207 hrsz-ú, 3628 m2 nagyságú ingatlan.”

18.) Az AO az alábbi 20./ ponttal egészül ki:

„20./ Vagyon feletti rendelkezési jog:

A feladatellátást szolgáló ingatlan és a leltár szerint nyilvántartott tárgyi eszközállomány (ingó vagyon) Jászárokszállás Város Önkormányzatának vagyona. A vagyonnal való gazdálkodás vonatkozásában az Önkormányzat vagyonrendeletében foglaltak szerint kell eljárni. Az intézmény a rendelkezésére bocsátott, feladatellátáshoz szükséges ingatlanokat, ingóságokat szabadon használhatja. Az intézmény a rábízott vagyont nem jogosult elidegeníteni. Az intézményt megilleti a használat jogának átengedése abban az esetben, ha nem akadályozza az intézményben folyó nevelő munkát.

A költségvetési szerv az irányító szerv által biztosított pénzeszköz, valamint egyéb bevételei alapján gondoskodik feladatainak ellátásáról. A fenntartási, működési költségeket az évente összeállított, az irányító szerv által jóváhagyott elemi költségvetésben kell előirányozni.”

19.) Az AO záradéka helyébe az alábbi rendelkezés lép:

„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Jászárokszállási Városi Óvoda 2013. január 10. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IX.12.) határozatával hagyta jóvá.”

20.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

21.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Jászárokszállási Városi Óvoda 5123 Jászárokszállás, Dobó u. 9/A.



    2./ Jászárokszállás Város Jegyzője Helyben

 3./ MÁK – a jegyző útján

 4./ Irattár.


16. napirend: Városi Könyvtár alapító okiratának módosítása
Dr. Gábris Emese jegyző: Szintén a szakfeladatrend változása és az átszerkesztés indokolja az alapító okirat módosítását. 

Csomor János képviselő: Az Oktatási, Sport és Ügyrendi Bizottság megtárgyalta az alapító okirat módosítást és a törvényi módosítások miatt egyhangúlag elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra teszi a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

142/2013. (IX. 12.) határozat:

/A Városi Könyvtár Jászárokszállás Alapító Okiratának módosításáról/

Jászárokszállás Város Önkormányzatának Képviselő-testülete a Városi Könyvtár Jászárokszállás 2012. március 08. napján kiadott Alapító Okiratát (továbbiakban AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbiak szerint módosítja:

1.) Az AO bevezető része helyébe az alábbi rendelkezés lép:

„Jászárokszállás Város Önkormányzatának Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbi alapító okiratot adja ki:”

2.) Az AO 1./ pontja helyébe az alábbi rendelkezés lép:

„1./ A költségvetési szerv megnevezése:

Városi Könyvtár Jászárokszállás”

3.) Az AO 3./ pontja helyébe az alábbi rendelkezés lép:

„3./ A költségvetési szerv jogelődjének megnevezése, székhelye:

Jászárokszállás Nagyközség Könyvtára

5123 Jászárokszállás, Köztársaság tér 1.”

4.) Az AO 4./ pontja helyébe az alábbi rendelkezés lép:

„4./ A költségvetési szerv közfeladata:

A Városi Könyvtár közfeladata a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában meghatározott kulturális szolgáltatás, nyilvános könyvtári ellátás biztosítása, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 55.§ (1) bekezdésében felsorolt könyvtári tevékenységek ellátása.”

5.) Az AO 5./ pontja helyébe az alábbi rendelkezés lép:

„5./ A költségvetési szerv alaptevékenysége:

A Városi Könyvtár ellátja a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben és a vonatkozó egyéb jogszabályokban a számára meghatározott feladatokat, melynek keretében végzi:

a) a hagyományos és új könyvtári dokumentumok gyarapítását,

b) a dokumentumok kölcsönzését, helyben használatát,

c) a felnőtt- és gyermekkönyvtári szolgáltatások biztosítását,

d) a helyismereti gyűjtemény gondozását,

e) sajtófigyelő szolgálatot,

f) elektronikus szolgáltatások (internet, CD-ROM használat) nyújtását,

g) zenehallgatás, zenei szakirodalmak használatának biztosítását,

h) vakok, csökkentlátók részére hangos könyvek kölcsönzését,

i) könyvtári rendezvények szervezését,

j) közhasznú információk szolgáltatását,

k) előjegyzést a kért dokumentumokra,

l) irodalomkutatást,

m) az országos, kulturális évfordulókhoz kapcsolódó pályázatokon való részvételt,

n) a köznevelési intézményekkel, Petőfi Művelődési Házzal közösen a városi rendezvények, nemzeti ünnepek programjainak szervezését,

o) a jászsági kiadványok megjelentetésében való közreműködést, értékesítést,

p) a felelős kiadói feladatok ellátását a Jászvidék havi közéleti lap megjelenésében,

q) kapcsolattartást a város köznevelési és közművelődési intézményeivel, valamint civil szervezeteivel.”

6.) Az AO 6./ pontja helyébe az alábbi rendelkezés lép:

„6./ A költségvetési szerv államháztartási szakágazati besorolása:


910100
Könyvtári, levéltári tevékenység”

7.) Az AO 7./ pontja helyébe az alábbi rendelkezés lép:

„7./ Az alaptevékenységek szakfeladatrend szerinti besorolása:


581100
Könyvkiadás


581400
Folyóirat, időszaki kiadvány kiadása


841191
Nemzeti ünnepek programjai


841192
Kiemelt állami és önkormányzati rendezvények


841913
Támogatási célú finanszírozási műveletek



900400
Kulturális műsorok, rendezvények, kiállítások szervezése


910121
Könyvtári állomány gyarapítása, nyilvántartása


910122
Könyvtári állomány feltárása, megőrzése, védelme


910123
Könyvtári szolgáltatások

A költségvetési szerv vállalkozási tevékenységet nem végez.”

8.) Az AO 8./ pontja helyébe az alábbi rendelkezés lép:

„8./ A költségvetési szerv illetékessége, működési köre:

Jászárokszállás város közigazgatási területe.”

9.) Az AO 9./ pontja helyébe az alábbi rendelkezés lép:

„9./ A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.”

10.) Az AO 10./ pontja helyébe az alábbi rendelkezés lép:

„10./ A költségvetési szerv alapítójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.

Alapítva: 1991.

Létrehozásáról rendelkező határozat száma: 32/1991. (IV.25.) határozat.”

11.) Az AO 11./ pontja helyébe az alábbi rendelkezés lép:

„11./ A költségvetési szerv gazdálkodási besorolása:

Önállóan működő költségvetési szerv. A gazdálkodással kapcsolatos feladatokat a Jászárokszállási Polgármesteri Hivatal (székhelye: 5123 Jászárokszállás, Árpád tér 1.) látja el.”

12.) Az AO 12./ pontja helyébe az alábbi rendelkezés lép:

„12./ A költségvetési szerv vezetőjének megbízási rendje:

A költségvetési szerv vezetője az igazgató. Az igazgatót Jászárokszállás Város Önkormányzatának Képviselő-testülete bízza meg pályázat alapján, határozott időre. Az igazgató magasabb vezető beosztásra történő megbízása a közalkalmazottak jogállásáról szóló 1992. évi XXXIII. törvény 20/A-20/B.§-ai és a 23.§-a, a Kjt. végrehajtására kiadott 150/1992. (XI.20.) Korm. rendelet, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rendelkezéseinek megfelelően történik. ”

13.) Az AO 13./ pontja helyébe az alábbi rendelkezés lép:

„13./ A költségvetési szerv foglalkoztatottjaira vonatkozó foglalkoztatási jogviszonyok megjelölése:

A közalkalmazottak jogállásáról szóló 1992. évi XXXIII. törvény szerinti közalkalmazotti jogviszony.”

14.) Az AO 14./ pontja törlésre kerül.

15.) Az AO záradéka helyébe az alábbi rendelkezés lép:

„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Városi Könyvtár Jászárokszállás 2012. március 08. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IX.12.) határozatával hagyta jóvá.”

16.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

17.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Városi Könyvtár 5123 Jászárokszállás, Köztársaság tér 1.



    2./ Jászárokszállás Város Jegyzője Helyben

 3./ MÁK – a jegyző útján

 4./ Irattár.


17. napirend: Petőfi Művelődési Ház alapító okiratának módosítása

Dr. Gábris Emese jegyző: Itt is szakfeladat változások, az alapító okirat átszerkesztése indokolja a módosítást, illetve új szakágazati besorolást kap az intézmény, mivel új szakágazatként létrejött a közművelődési intézmények tevékenysége szakágazat, amely eddig nem szerepelt. Így a statisztikai száma fog változni. 

Csomor János képviselő: Az Oktatási, Sport és Ügyrendi Bizottság megtárgyalta és elfogadásra javasolja a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

143/2013. (IX. 12.) határozat:

/A Petőfi Művelődési Ház Jászárokszállás Alapító Okiratának módosításáról/

Jászárokszállás Város Önkormányzatának Képviselő-testülete a Petőfi Művelődési Ház Jászárokszállás 2012. március 08. napján kiadott Alapító Okiratát (továbbiakban AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbiak szerint módosítja:

1.) Az AO bevezető része helyébe az alábbi rendelkezés lép:

„Jászárokszállás Város Önkormányzatának Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbi alapító okiratot adja ki:”

2.) Az AO 1./ pontja helyébe az alábbi rendelkezés lép:

„1./ A költségvetési szerv megnevezése:

Petőfi Művelődési Ház Jászárokszállás”

3.) Az AO 3./ pontja helyébe az alábbi rendelkezés lép:

„3./ A költségvetési szerv közfeladata:

A Petőfi Művelődési Ház közfeladata a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 7. pontjában meghatározott kulturális szolgáltatás, helyi közművelődési tevékenység ellátása, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76.§ (2) bekezdésében felsorolt közművelődési feladatok ellátása.”

4.) Az AO 4./ pontja helyébe az alábbi rendelkezés lép:

„4./ A költségvetési szerv alaptevékenysége:

A Petőfi Művelődési Ház ellátja a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben és a vonatkozó egyéb jogszabályokban a számára meghatározott feladatokat, melynek keretében végzi:

a) a település környezeti, szellemi, művészeti értékeinek, hagyományainak feltárását, megismertetését, a helyi művelődési szokások gondozását, gazdagítását,

b) az egyetemes, a nemzeti, a nemzetiségi és más kisebbségi kultúra értékeinek megismertetését, a megértés, a befogadás elősegítését, az ünnepek kultúrájának gondozását,

c)   az ismeretszerző, az amatőr alkotó, művelődő közösségek tevékenységének támogatását,

d) a helyi társadalom kapcsolatrendszerének, közösségi életének, érdekérvényesítésének segítését,

e)    a különböző kultúrák közötti kapcsolatok kiépítésének és fenntartásának segítését,

f)    a szabadidő kulturális célú eltöltéséhez a feltételek biztosítását,

g) egyéb művelődést segítő lehetőségek biztosítását: helyet biztosít a lakosság önszerveződő csoportjainak rendezvényeihez, működteti a Jász-házat, biztosítja a rendszeres látogathatóságot,

h) az országos, kulturális évfordulókhoz kapcsolódó pályázatokon való részvételt,

i)    a köznevelési intézményekkel, Városi Könyvtárral közösen a városi rendezvények, nemzeti ünnepek programjainak szervezését,

j)   kapcsolattartást a város köznevelési intézményeivel és civil szervezeteivel.”

5.) Az AO 5./ pontja helyébe az alábbi rendelkezés lép:

„5./ A költségvetési szerv államháztartási szakágazati besorolása:


910500
Közművelődési intézmények tevékenysége”

6.) Az AO 6./ pontja helyébe az alábbi rendelkezés lép:

„6./ Az alaptevékenységek szakfeladatrend szerinti besorolása:

841191
Nemzeti ünnepek programjai

841192
Kiemelt állami és önkormányzati rendezvények

841913
Támogatási célú finanszírozási műveletek

900400
Kulturális műsorok, rendezvények, kiállítások szervezése

910501
Közművelődési tevékenységek és támogatásuk

910502
Közművelődési intézmények, közösségi színterek működtetése

A költségvetési szerv vállalkozási tevékenységet nem végez.”

7.) Az AO 7./ pontja helyébe az alábbi rendelkezés lép:

„7./ A költségvetési szerv illetékessége, működési köre:

Jászárokszállás város közigazgatási területe.”

8.) Az AO 8./ pontja helyébe az alábbi rendelkezés lép:

„8./ A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.”

9.) Az AO 9./ pontja helyébe az alábbi rendelkezés lép:

„9./ A költségvetési szerv alapítójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.

Alapítva: 1950.”

10.) Az AO 10./ pontja helyébe az alábbi rendelkezés lép:

„10./ A költségvetési szerv gazdálkodási besorolása:

Önállóan működő költségvetési szerv. A gazdálkodással kapcsolatos feladatokat a Jászárokszállási Polgármesteri Hivatal (székhelye: 5123 Jászárokszállás, Árpád tér 1.) látja el.”

11.) Az AO 11./ pontja helyébe az alábbi rendelkezés lép:

„11./ A költségvetési szerv vezetőjének megbízási rendje:

A költségvetési szerv vezetője az igazgató. Az igazgatót Jászárokszállás Város Önkormányzatának Képviselő-testülete bízza meg pályázat alapján, határozott időre. Az igazgató magasabb vezető beosztásra történő megbízása a közalkalmazottak jogállásáról szóló 1992. évi XXXIII. törvény 20/A-20/B.§-ai és a 23.§-a, a Kjt. végrehajtására kiadott 150/1992. (XI.20.) Korm. rendelet, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény rendelkezéseinek megfelelően történik. ”

12.) Az AO 12./ pontja helyébe az alábbi rendelkezés lép:

„12./ A költségvetési szerv foglalkoztatottjaira vonatkozó foglalkoztatási jogviszonyok megjelölése:

A közalkalmazottak jogállásáról szóló 1992. évi XXXIII. törvény szerinti közalkalmazotti jogviszony.”

13.) Az AO 13./-14./ pontjai törlésre kerülnek.

14.) Az AO záradéka helyébe az alábbi rendelkezés lép:

„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Petőfi Művelődési Ház Jászárokszállás 2012. március 08. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IX.12.) határozatával hagyta jóvá.”

15.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

16.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Petőfi Művelődési Ház 5123 Jászárokszállás, Árpád tér 1.



    2./ Jászárokszállás Város Jegyzője Helyben

 3./ MÁK – a jegyző útján

 4./ Irattár.


18. napirend: Városgondnokság alapító okiratának módosítása

Dr. Gábris Emese jegyző: A szakfeladat változások indokolják a módosítást, illetve a Városgondnokság Sport utca 6. és Dózsai út 119 hrsz-ú telephelyét törölni kell az alapító okiratból, mivel ezek a víziközmű szolgáltatáshoz kapcsolódnak, így a Heves Megyei Vízmű Zrt. üzemelteti a telephelyeket. 

Csomor János képviselő: Az Oktatási, Sport és Ügyrendi Bizottság megtárgyalta az alapító okirat módosítást és a törvényi változások miatt egyhangúlag elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

144/2013. (IX. 12.) határozat:

/A Városgondnokság Jászárokszállás Alapító Okiratának módosításáról/

Jászárokszállás Város Önkormányzatának Képviselő-testülete a Városgondnokság Jászárokszállás 2012. november 22. napján kiadott Alapító Okiratát (továbbiakban AO) az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbiak szerint módosítja:

1.) Az AO bevezető része helyébe az alábbi rendelkezés lép:

„Jászárokszállás Város Önkormányzatának Képviselő-testülete az államháztartásról szóló 2011. évi CXCV. törvény 8.§ (5) bekezdésében kapott felhatalmazás alapján, az államháztartásról szóló törvény végrehajtásáról szóló 368/2011. (XII.31.) Korm. rendelet 5.§ (1)-(2) bekezdése szerinti tartalommal az alábbi alapító okiratot adja ki:”

2.) Az AO 1./ pontjában „A költségvetési szerv neve:” szövegrész helyébe „A költségvetési szerv megnevezése:” szövegrész lép.

3.) Az AO 3./ pontja helyébe az alábbi rendelkezés lép:

„3./ A költségvetési szerv jogelődjének megnevezése, székhelye:

Víziközmű Jászárokszállás

5123 Jászárokszállás, Deák Ferenc u. 90.”

4.) Az AO 4./ pontja helyébe az alábbi rendelkezés lép:

„4./ A költségvetési szerv közfeladata:

A Városgondnokság Jászárokszállás közfeladata a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában meghatározott településüzemeltetés, az 5. pontjában meghatározott környezet-egészségügy (köztisztaság), a 9. pontjában meghatározott lakás- és helyiséggazdálkodás és a 19. pontjában meghatározott hulladékgazdálkodás ellátása.”

5.) Az AO 5./ pontja helyébe az alábbi rendelkezés lép:

„5./ A költségvetési szerv alaptevékenysége:

A Városgondnokság ellátja a vonatkozó jogszabályok és az alapító rendelkezése alapján a feladat- és hatáskörébe tartozó köztisztasági, településtisztasági, településüzemeltetési, lakás- és helyiséggazdálkodási és hulladékgazdálkodási feladatokat.”

6.) Az AO 6./ pontja helyébe az alábbi rendelkezés lép:

„6./ A költségvetési szerv államháztartási szakágazati besorolása:


381100

Nem veszélyes hulladék gyűjtése”

7.) Az AO 7./ pontja helyébe az alábbi rendelkezés lép:

„7./ Az alaptevékenységek szakfeladatrend szerinti besorolása:


360000
Víztermelés, -kezelés, -ellátás


370000
Szennyvíz gyűjtése, tisztítása, elhelyezése


381103
Települési hulladék vegyes (ömlesztett) begyűjtése, szállítása, átrakása


381104
Egyéb nem veszélyes hulladék vegyes (ömlesztett) begyűjtése, 



szállítása, átrakása


381202
Egyéb veszélyes hulladék begyűjtése, szállítása, átrakása


522001
Közutak, hidak, alagutak üzemeltetése, fenntartása


522009
Szállítást kiegészítő egyéb szolgáltatás


680001
Lakóingatlan bérbeadása, üzemeltetése


680002
Nem lakóingatlan bérbeadása, üzemeltetése


692000
Számviteli, könyvvizsgálói, adószakértői tevékenység


811000
Építményüzemeltetés


813000
Zöldterület-kezelés


841403
Város-, községgazdálkodási m.n.s. szolgáltatások


841913
Támogatási célú finanszírozási műveletek


842541
Ár- és belvízvédelemmel összefüggő tevékenységek


890441
Rövid időtartamú közfoglalkoztatás


890442
Foglalkoztatást helyettesítő támogatásra jogosultak hosszabb 



időtartamú közfoglalkoztatása


890443
Egyéb közfoglalkoztatás


932911
Szabadidős park, fürdő és strandszolgáltatás

A költségvetési szerv vállalkozási tevékenységet nem végez.”

8.) Az AO 8./ pontja helyébe az alábbi rendelkezés lép:

„8./ A költségvetési szerv illetékessége, működési köre:

Jászárokszállás város közigazgatási területe.”

9.) Az AO 9./ pontja helyébe az alábbi rendelkezés lép:

„9./ A költségvetési szerv irányító szervének neve, székhelye:

Jászárokszállás Város Önkormányzatának Képviselő-testülete

5123 Jászárokszállás, Árpád tér 1.”

10.) Az AO 10./ pontja helyébe az alábbi rendelkezés lép:

„10./ A költségvetési szerv alapítójának neve, székhelye:

Jászárokszállás Város Önkormányzata

5123 Jászárokszállás, Árpád tér 1.

Alapítva: 1999.

Létrehozásáról rendelkező határozat száma: 33/1999. (III.25.) határozat.”

11.) Az AO 11./ pontja helyébe az alábbi rendelkezés lép, egyidejűleg a költségvetési szerv 5123 Jászárokszállás, Sport u. 6. és Dózsai út 0119 hrsz. alatti telephelyei törlésre kerülnek:

„11./ A költségvetési szerv gazdálkodási besorolása:

Önállóan működő és gazdálkodó költségvetési szerv.”

12.) Az AO 12./ pontja helyébe az alábbi rendelkezés lép:

„12./ A költségvetési szerv vezetőjének megbízási rendje:

A költségvetési szerv vezetőjét Jászárokszállás Város Önkormányzatának Képviselő-testülete bízza meg pályázat alapján, határozott időre. Az intézményvezető magasabb vezető beosztásra történő megbízása a közalkalmazottak jogállásáról szóló 1992. évi XXXIII. törvény 20/A-20/B.§-ai és a 23.§-a rendelkezéseinek megfelelően történik. ”

13.) Az AO 13./ pontja helyébe az alábbi rendelkezés lép:

„13./ A költségvetési szerv foglalkoztatottjaira vonatkozó foglalkoztatási jogviszonyok megjelölése:

a) a közalkalmazottak jogállásáról szóló 1992. évi XXXIII. törvény szerinti közalkalmazotti jogviszony,

b) a munka törvénykönyvéről szóló 2012. évi I. törvény szerinti munkaviszony.”

14.) Az AO 14./-16./ pontjai törlésre kerülnek.

15.) Az AO záradéka helyébe az alábbi rendelkezés lép:

„Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Városgondnokság Jászárokszállás 2012. november 22. napján kelt, egységes szerkezetű alapító okirata hatályát veszti.

Az alapító okiratot Jászárokszállás Város Önkormányzatának Képviselő-testülete a …./2013. (IX.12.) határozatával hagyta jóvá.”

16.) Az AO módosításai a MÁK által vezetett törzskönyvi nyilvántartásba való bejegyzés  napján lépnek hatályba.

17.) A Képviselő-testület megbízza a jegyzőt, hogy az AO egységes szerkezetbe való foglalásáról, az AO-t módosító okirat elkészítéséről és ezek törzskönyvi nyilvántartásba vétel céljából a MÁK-nak való megküldéséről gondoskodjék.

Felelős: jegyző

Határidő: 8 napon belül

Erről értesülnek: 1./ Városgondnokság 5123 Jászárokszállás, Deák F. u. 90.



    2./ Jászárokszállás Város Jegyzője Helyben

 3./ MÁK – a jegyző útján

 4./ Irattár.


19. napirend: Gondozási Központ engedélyezett létszámának meghatározása

Gergely Zoltán polgármester: A Gondozási Központ két dolgozója felmondott, és ez egy átszervezési folyamatot indított el. Egy fő intézményvezetőt, hat fő ápoló-gondozónőt, egy fő mentálhigiénés munkatársat alkalmaz az intézmény a technikai személyzeten túl az Apartmanháznál. Az államtól erre a létszámra kap finanszírozást az Önkormányzat. A Gondozási Központ létszámát fél fővel, 34,5 főről 34 főre kell csökkenteni, mert az intézményen belül egy státuszt a Családsegítő és Gyermekjóléti Szolgálat kap meg, mert egy fővel szükséges bővíteni. Ezzel a létszámmal az Apartmanház feladatai elláthatók.

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag elfogadásra javasolta a határozati javaslatot. 

Kovácsné Tősér Zsuzsanna képviselő: Az Egészségügyi, Szociális és Családvédelmi Bizottság is tárgyalta az előterjesztést és támogatta a határozati javaslatot. Néhány kérdésben kétségeiket fejezték ki a tagok, hogy másfél fős csökkentéssel hogyan tud majd az Apartmanház tovább működni. A Családsegítőbe köteles egy fő státuszt biztosítani az Önkormányzat. A problémát az jelenti, hogy a lefolytatott ellenőrzés például nem a géppark korszerűsítését javasolta, amellyel az ügymenetet gyorsítani lehetne, hanem plusz főt ír elő. Az Apartmanházban legalább ilyen szükség volna a munkaerőre. Bízik abban, hogy az ellátás színvonala megmarad. 

Gergely Zoltán polgármester: Az ellenőrzés nagyon szigorú volt, a Családsegítő Szolgálat három fővel is maximálisan, teljes megelégedésre ellátta a feladatait. Az állami finanszírozáshoz eddig több mint négymillió forintot kellett hozzátenni, ha négy főre emelik a létszámot, hatmillió forint lesz az önkormányzati hozzájárulás. A végleges működési engedély kiadásához szükséges a négy fő foglalkoztatása, melyet december 31-ig meg kell oldani. Véleménye szerint az Apartmanházban valóban jobban ki tudták volna használni a plusz státuszt. 

Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot: 

145/2013. (IX. 12.) határozat:

/A Gondozási Központ engedélyezett létszámának meghatározásáról/

Jászárokszállás Város Önkormányzatának Képviselő-testülete (továbbiakban Képviselő-testület) a Gondozási Központ Bentlakásos Idősek Otthona (Apartmanház) státuszainak számát 2013. október 01. napjával 1,5 fővel csökkenti, egyidejűleg a Gondozási Központ Családsegítő és Gyermekjóléti Szolgálata számára engedélyezi 2013. október 01. napjától egy teljes állású státusz létesítését. 

A Képviselő-testület a Gondozási Központ engedélyezett létszámát 2013. október 01. napjától 34 főben határozza meg.

Felelős: Gondozási Központ vezetője, Pénzügyi Iroda

Határidő: értelemszerűen.

Erről értesülnek: 1./ Gondozási Központ 5123 Jászárokszállás, Kisfaludy u. 34.



    2./ Pénzügyi Iroda Helyben



    3./ Irattár.


20. napirend: Deák Ferenc Gimnázium, Közgazdasági és Informatikai 



 Szakközépiskolába a 2013/2014. tanévben 9. évfolyamra 



 beiratkozott tanulók részére laptop biztosítása

Gergely Zoltán polgármester: Az Önkormányzat 29 laptopot vásárolt a kilencedik osztályt megkezdő gimnazistáknak, a szakközépiskolások részére pedig az intézmény még tavaly decemberben vásárolta meg a gépeket. A Képviselő-testületnek határozatot kell hozni arról, hogy jóváhagyja az összesen 2.319.921,- Ft összértékű laptopok átadását. Egy részletes szerződést kötnek a tanulókkal, a kikötés annyi, hogy rendeltetésszerűen használják a gépeket és a helyi gimnázium tanulója legyen és négy év alatt végezze el a középiskolát. A tavalyi visszajelzések pozitívak, a tanulást és kikapcsolódást is segíti. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta a határozat elfogadását. 

Csomor János képviselő: Az Önkormányzat felelősen gondolkodik az oktatási intézményekkel kapcsolatban. A gimnázium átkerült állami irányítás alá, idén ünnepli fennállásának 50. évfordulóját. A laptopok átadására az évnyitón került sor. Bízik abban, hogy ez az ajándék is vonzóvá teszi a helyi tanulók számára a gimnáziumot. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

146/2013. (IX. 12.) határozat:

/A Deák Ferenc Gimnázium, Közgazdasági és Informatikai Szakközépiskolába a 2013/2014. tanévben 9. évfolyamra beiratkozott tanulók részére laptop biztosításáról/

I.) Jászárokszállás Város Önkormányzatának Képviselő-testülete a Deák Ferenc Gimnázium, Közgazdasági és Informatikai Szakközépiskolába (5123 Jászárokszállás, Deák F. u. 59.) a 2013/2014. tanévben 9. évfolyamra beiratkozott 29 gimnáziumi tanuló részére jóváhagyja 1-1 db laptop vásárlását összesen bruttó 2.319.921,-Ft értékben.

II.) A Képviselő-testület a Deák Ferenc Gimnázium, Közgazdasági és Informatikai Szakközépiskolába a 2013/2014. tanévben 9. évfolyamra beiratkozott gimnáziumi tanulók részére a tulajdonát képező 29 db laptopot 2013. szeptember 01. napjától ingyenes használatba adja, a szakközépiskolai tanulók részére a KLIK vagyonkezelésében lévő 27 db laptop ingyenes használatba adásához 2013. szeptember 01. napjától pedig hozzájárul az alábbi feltételekkel:

· Minden laptop Jászárokszállás Város Önkormányzata tulajdonát képezi.

· A laptopokat a 2013/2014. tanévben 9. évfolyamra beiratkozott tanulók az oktatási intézményben folytatott tanulmányaik idejére használatba kapják.

· A 12. osztály befejezése után a gimnáziumi tanulók a használatukba adott laptopot kedvezményes áron, bruttó 100,-Ft-ért, azaz Egyszáz forintért megvásárolhatják. Az Önkormányzat hozzájárul ahhoz, hogy a szakközépiskolai tanulók a megvásárlástól számított 5 év eltelte után megvásárolhassák kedvezményes áron, bruttó 100,-Ft-ért, azaz Egyszáz forintért a használatukba adott laptopot.

· A laptopok használatának részletes feltételeit, a felelősségi kérdéseket a gyermekek törvényes képviselőivel kötött, a határozat mellékletét képező szerződések tartalmazzák.

· Az Önkormányzat felé a tanulói jogviszonyban bekövetkező változások haladéktalanul történő lejelentéséért a Deák Ferenc Gimnázium, Közgazdasági és Informatikai Szakközépiskola igazgatója a felelős.

Felelős: Gergely Zoltán polgármester, Majkutné Tóth Emma igazgató.

Határidő: folyamatos.

Erről értesülnek: 1./ Deák Ferenc Gimnázium, Közgazdasági és Informatikai Szakközépiskola 


5123 Jászárokszállás, Deák F. u. 59.



    2./ KLIK Szolnoki Megyeközponti Tankerülete 5000 Szolnok, Kossuth tér 1.



    3./ Pénzügyi Iroda Helyben

 4./ Irattár.


21. napirend: Döntés közkifolyók megszüntetéséről 

Gergely Zoltán polgármester: A törvényi előírások szerint a Képviselő-testület határozatban dönthet a közkifolyók megszüntetéséről, mely határozatot meg kell küldeni az ÁNTSZ-nek felülvizsgálatra. 
Amennyiben a szerv jóváhagyja a döntést, abban az esetben szüntethetők meg a közkifolyók. Tizenhat közkifolyót zártak le ideiglenesen, három esetben érkezett visszajelzés, hogy továbbra is szeretnék használni ezeket: Dobó utca 2., Törőcsik utca 12. és Csokonai utca 2. szám előtti közkifolyók. Így a javaslat szerint tizenhárom közkifolyót szüntetnének meg, összesen tizennyolc működne a továbbiakban Jászárokszálláson. A megtakarítás így mintegy 767.000,-Ft. Egyúttal azok az esetek is megszűnnének, hogy autómosásra, locsolásra használják a lakosok a közkifolyót. Arányaiban Jászberényben összehasonlítva még mindig kedvezőbb ez a szám, mert ott nagyjából huszonnyolc közkifolyó van 28.000 lakosra. 

Petró Géza képviselő: A Pénzügyi és Városfejlesztési Bizottság tárgyalta az előterjesztést és egyhangúlag elfogadásra javasolta a határozatot. 

Kovácsné Tősér Zsuzsanna képviselő: A megmaradó közkifolyók jól lefedik Jászárokszállás területét. Nyáron a média sűrűn foglalkozott a hőségriasztások miatt a közkifolyókkal. Kérdése, hogy ezeket a közkifolyókat meg lehet-e újból nyitni, ha a hozzá legközelebb eső működő kút elromlik? Ha van rá lehetőség, legyen visszaállítható, mert bármikor szükség lehet rá. 

Gergely Zoltán polgármester: Felkéri Jakus Józsefet, a Városgondnokság vezetőjét, hogy válaszoljon a kérdésre. 

Jakus József Városgondnokság vezetője: Nem ismeri a Heves Megyei Vízmű döntését, de van olyan lezárási mód, melyet később vissza lehet állítani. A Városgondnokság annak idején visszaállítható módon zárta le a közkifolyókat. 

Kovácsné Tősér Zsuzsanna képviselő: Javasolja, hogy a határozati javaslatot egészítsék ki azzal, hogy bármely szükséges esetben visszaállítható legyen a közkifolyón a vízszolgáltatás. A szolgáltató ne azt a módszert válassza, amely végleges lezárást jelent. 

Gergely Zoltán polgármester: A megmaradó tizennyolc közkifolyó esetében a szolgáltatónak kötelessége, hogy a lehető legrövidebb határidőn belül, általában egy napon belül helyreállítsa az elromlott közkifolyón a szolgáltatást. Ez ugyanolyan vízellátás, mint bármely lakossági szolgáltatás esetén. 

Megállapítja, hogy nincs több hozzászólás. Szavazásra teszi fel a határozati javaslatot az elhangzott kiegészítéssel együtt. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

147/2013. (IX. 12.) határozat:

/Az egyes közterületi ivóvízvételi helyek (közkifolyók) megszüntetéséről/

Jászárokszállás Város Önkormányzatának Képviselő-testülete a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II.27.) Kormányrendelet 81.§ (4) bekezdése értelmében az alábbi közterületi ivóvízvételi helyek (közkifolyók) megszüntetését határozza el:

	S.sz.
	Közkifolyó helye
	Térképi s.sz.
	Megjegyzés

	1.
	Szent István telep 34.
	34
	

	2.
	Május 1. u. 8.
	54
	Tavasz u. – Május 1. u. sarok

	3.
	Mátra u. 6.
	57
	Tavasz u. – Mátra u. sarok

	4.
	Széchenyi u. 131 – 129.
	56
	

	5.
	Dózsa Gy. u. 4.
	41
	

	6.
	Prohászka u. 6.
	36
	Deák F. u. – Prohászka u. sarok

	7.
	Rákóczi u. 111.
	58
	

	8.
	Rózsa u. 3.
	16
	

	9.
	Szentandrási u. 114.
	  6
	

	10.
	Hunyadi u. 15.
	32
	Hunyadi u. – Balassa u. sarok

	11.
	Ágói u. 17.
	25
	

	12.
	Ágói u. 39.
	33
	Munkácsy u. – Ágói u. sarok

	13.
	Boros A. u. 43.
	47
	Kazinczy u. – Boros A. u. sarok


A Képviselő-testület felkéri a Heves Megyei Vízmű Zrt-t a közkifolyók megszüntetésével kapcsolatos intézkedések megtételére, olyan módon, hogy szükség esetén visszaállíthatóak legyenek.

Felelős: Heves Megyei Vízmű Zrt.

Határidő: haladéktalanul.

Erről értesülnek: 
1./ Heves Megyei Vízmű Zrt.




2./ Műszaki Iroda




3./ Városgondnokság Jászárokszállás

  
4./ Irattár.


22. napirend: Vagyonrendezési megállapodás jóváhagyása

Gergely Zoltán polgármester: A vagyonrendezési megállapodás jóváhagyása a buszváróval kapcsolatos vagyonról szól. A Testület többször tárgyalt a buszforduló átépítése, az új buszváró megépítése kapcsán, amely egy kistérségi társulási pályázatból valósult meg. A kistérségi társulás időközben megszűnt június 30-val, és a pályázat szerint a fenntartási időszak további öt év. Ennek érdekében egy vagyonrendezési megállapodást kell kötniük az önkormányzatoknak. Jászberény látja el a konzorciumvezetői feladatokat, elkészítették a megállapodást, melyet jóvá kell hagyni. Továbbra is a város tulajdonát fogja képezni az elkészült beruházás. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta a határozatot. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

148/2013. (IX. 12.) határozat:

/Az ÉAOP-3.1.4/A-09-2010-0002 kódszámú, „Közösségi közlekedés fejlesztése a Jászságban” című pályázathoz kapcsolódó vagyonrendezési megállapodás elfogadásáról/

1.) Jászárokszállás Város Önkormányzatának Képviselő-testülete elfogadja a Jászsági Többcélú Társulás által elnyert ÉAOP-3.1.4/A-09-2010-0002 kódszámú, „Közösségi közlekedés fejlesztése a Jászságban” című pályázatra vonatkozó, a Jászsági Többcélú Társulás megszűnését követően Jászberény Város Önkormányzata konzorciumvezetése mellett előkészített, a határozat mellékletét képező vagyonrendezési megállapodást.

2.) Jászárokszállás Város Önkormányzatának Képviselő-testülete felhatalmazza Gergely Zoltán polgármestert az ÉAOP-3.1.4/A-09-2010-0002 kódszámú, „Közösségi közlekedés fejlesztése a Jászságban” című pályázathoz kapcsolódó vagyonrendezési megállapodás aláírására.

Határidő: 2013. szeptember 16.

Felelős: Gergely Zoltán polgármester

Erről értesülnek:

· Jászberény Város Önkormányzata 5100 Jászberény, Lehel vezér tér 18.

· Műszaki Iroda Helyben

· Pénzügyi Iroda Helyben

· Irattár.


23. napirend: KKK-val kötendő szerződés jóváhagyása a JTT megszűnése 



 kapcsán

Gergely Zoltán polgármester: A Közlekedési Koordinációs Központtal kötendő szerződés szintén az előző pályázathoz kapcsolódik. Mivel állami területen valósult meg a beruházás, a jogutódlásról is megállapodást kell kötni. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és támogatta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra bocsátja a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

149/2013. (IX. 12.) határozat:

/Az ÉAOP-3.1.4/A-09-2010-0002 azonosítószámú, a „Közösségi közlekedés fejlesztése a Jászságban” című pályázat keretében a Közlekedésfejlesztési Koordinációs Központtal kötött bérleti szerződés bérlői pozíciójában bekövetkező egyetemes jogutódlások tárgyában kötendő szerződés elfogadásáról/

1.) Jászárokszállás Város Önkormányzatának Képviselő-testülete elfogadja a Jászsági Többcélú Társulás által elnyert ÉAOP-3.1.4/A-09-2010-0002 kódszámú, „Közösségi közlekedés fejlesztése a Jászságban” című pályázatra vonatkozó, a Jászsági Többcélú Társulás megszűnését követően Jászberény Város Önkormányzata konzorciumvezetése mellett előkészített „Közösségi közlekedés fejlesztése a Jászságban” című pályázat keretében a Közlekedésfejlesztési Koordinációs Központtal kötött bérleti szerződések bérlői pozíciójában bekövetkező egyetemes jogutódlások tárgyában kötendő, a határozat mellékletét képező szerződést. 

2.) Jászárokszállás Város Önkormányzatának Képviselő-testülete felhatalmazza Gergely Zoltán polgármestert, hogy az ÉAOP-3.1.4/A-09-2010-0002 kódszámú, „Közösségi közlekedés fejlesztése a Jászságban” című pályázat keretében a Közlekedésfejlesztési Koordinációs Központtal kötött bérleti szerződés bérlői pozíciójában bekövetkező egyetemes jogutódlások tárgyában kötendő szerződést Jászárokszállás Város Önkormányzata képviseletében aláírja.

Határidő: aláíró felek jóváhagyását követően azonnal

Felelős: Gergely Zoltán polgármester

Erről értesülnek:

· Jászberény Város Önkormányzata 5100 Jászberény, Lehel vezér tér 18.

· Műszaki Iroda Helyben

· Pénzügyi Iroda Helyben

· Irattár.


24. napirend: Ingatlan kijelölése eladásra

Gergely Zoltán polgármester: A fogadó melletti emeletes ház lakásai közül egy van önkormányzati tulajdonban, a többi a 2000-es évek elején a bentlakók részére értékesítésre került. A Móczár Andor tér 2. szám alatti társasház 2. emelet 7. szám alatti lakás 47 négyzetméter alapterületű. A Kossuth úti társasház felújításakor tapasztalták, hogy egy-egy lakásra igen komoly költség jut, amely a bérleti díjakból nem térül meg. Ennél a lakásnál is időszerű a felújítás, ezért javasolja a lakás értékesítését. A lakó szerződése úgy szólt, hogy addig bérelheti ezt a lakást, amíg az Önkormányzat alkalmazottja, de január 1-től az iskolák államosításával ez a státusz megváltozott, állami alkalmazott lett az ott lakó személy.  Így már nem jogosult a lakóknak biztosított 5%-os kedvezményre, amennyiben az Önkormányzat a lakás értékesítéséről dönt, ugyanolyan feltételekkel indulhat, mint bárki más. A felértékelés megtörtént, 5,5 millió forint felértékelési összeget határozott meg a felértékelő. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és elfogadásra javasolta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. 
Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

150/2013. (IX. 12.) határozat:

/Jászárokszállás Város Önkormányzata tulajdonában lévő 2754/2/A/7 hrsz-ú ingatlan kijelölése eladásra/

Jászárokszállás Város Önkormányzatának Képviselő-testülete eladásra kijelöli az alábbi ingatlant:

             Hely/hrsz


ingatlan művelési ága
ingatlan területe (m2)

     Móczár Andor tér 2. II/7. 
                        lakás



47


         (hrsz: 2754/2/A/7)

A Képviselő-testület megbízza a polgármestert az ingatlan szükség szerinti felértékeltetésével, továbbá hozzájárulását adja a helyben szokásos módon és helyen történő meghirdetéséhez.


Felelős: Gergely Zoltán polgármester

Határidő: folyamatos.

Erről értesül:

· Műszaki Iroda Helyben

· Pénzügyi Iroda Helyben

· Irattár


25. napirend: Ingatlan megvásárlása (Csokonai u. 36.)

Gergely Zoltán polgármester: A Csokonai utca 36. szám alatti ingatlant ajánlották fel megvételre a tulajdonosok, férj és feleség. A felértékelés során 840 ezer forintban állapították meg az ingatlan értékét. A felértékelő véleménye szerint a lakás gazdaságosan nem felújítható, ezért lebontanák az épületet, a telek értéke a vételár összegét eléri. Amennyiben a Képviselő-testület úgy dönt, akár a tulajdonosnak felajánlják, hogy az építőanyagért bontsa el az épületet. Így a városközpontból egy romos épület eltűnne, a későbbiekben pedig a területet akár az óvoda bővítéséhez is fel lehetne használni, vagy a szomszédos telekkel együtt akár fiatal házaspár részére is értékesíthető lenne. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és egyhangúlag támogatta a javaslatot. 

Gergely Zoltán polgármester: Megadja a szót Kovácsné Tősér Zsuzsanna képviselőnek. 

Kovácsné Tősér Zsuzsanna képviselő: Arról érdeklődik, hogy a lakókkal mi lesz, mert ismerik a családot. 

Gergely Zoltán polgármester: Már nem lakják az ingatlant. A feleség a gyerekekkel együtt az édesanyjához költözött, a férj pedig a volt szülői házba. 

Kovácsné Tősér Zsuzsanna képviselő: A lényeg, hogy megoldott a lakhatásuk. 

Gergely Zoltán polgármester: A határozati javaslat része, hogy az ingatlanra eddig felhalmozott adósságok levonásra kerülnek. 

Megállapítja, hogy nincs további hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

151/2013. (IX.12.) határozat:

/Jászárokszállás, Csokonai utca 36. szám alatti, 190 hrsz-ú lakóház, udvar, gazdasági épület művelési ágú ingatlan megvásárlásáról/

Jászárokszállás Város Önkormányzata Horváth Zoltán (sz.: 1964.03.28.; an: Szabó Margit) és Horváth Zoltánné (sz.: 1966.02.16.; an: Csikós Borbála) mindketten 5123 Jászárokszállás, Csokonai utca 36. szám alatti lakosok (továbbiakban együtt: eladók) egyenlő arányú tulajdonát képező 5123 Jászárokszállás, Csokonai utca 36. szám alatti lakóház, udvar, gazdasági épület művelési ágú, 218 m2 nagyságú ingatlanát megvásárolja.

Az ingatlant a vevő Önkormányzat 840.000,-Ft, azaz Nyolcszáznegyvenezer forint összegű vételárért vásárolja meg az eladóktól, amely összegből az eladók kérelmére az Önkormányzat és Városgondnokság intézményével szemben fennálló

· gépjárműadó: 14.680,-Ft és pótléka 9.249,-Ft és

· hulladékgyűjtési díjhátralék: 52.188,-Ft levonásra kerül.

Az ingatlan vételárából továbbá levonásra kerül a tulajdoni lap III. részében Horváth Zoltán tulajdoni hányadára a Szolnoki Törvényszék Gazdasági Hivatala javára bejegyzett 8.748,-Ft főkövetelés és kamatainak összege.

Jászárokszállás Város Önkormányzata az ingatlan tulajdonosaival szemben 270.330,-Ft szennyvíz közműfejlesztési hozzájárulás hátralékot tart nyilván, amely tartozás az adásvételi szerződés aláírásával törlésre kerül.

Az Önkormányzat vállalja a földhivatali eljárással és a szerződéskötéssel járó valamennyi költség viselését.

A Képviselő-testület felhatalmazza Gergely Zoltán polgármestert az adásvételi szerződés megkötésére.

Felelős: polgármester

Határidő: 2013. október 31.

Erről értesülnek: 

· Horváth Zoltán 5123 Jászárokszállás, Csokonai utca 36.

· Horváth Zoltánné  5123 Jászárokszállás, Csokonai utca 36.

· Jászberényi Járási Hivatal Járási Földhivatala 5100 Jászberény, Ady Endre út 34. (Dr. Szabó Gyula ügyvéd útján)

· Műszaki Iroda H.

· Pénzügyi Iroda H.

· Irattár.


26. napirend: Önkormányzati belterületi utak felújítása – engedélyezési eljárás

Gergely Zoltán polgármester: A belterületi utak felújításával kapcsolatos előterjesztés ismertetésére felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: Az Önkormányzat tervei között szerepel, hogy a jelenleg szilárd burkolattal nem rendelkező utakat szakaszosan, csoportokba tömörítve a lakosság igényeit szem előtt tartva felújítja. A pénzügyi források biztosítására folyamatosan keresik a pályázati lehetőségeket, de eddig ilyet nem találtak. A költségvetésből erre a célra elkülönített összegből tudják finanszírozni az előkészítési szakaszt, amely a tervezést és a hatósági engedélyezési folyamatot foglalja magában. A határozati javaslat szerint a Kőrösi Csoma és az Ősz utcákat vonnák be a tervezésbe. Mindkét utca földút, ezért építési engedélyköteles tevékenység közé tartozik az útépítés. További javaslatokat várnak azokkal az utcákkal kapcsolatban, melyeket bevonhatnának a tervezési folyamatba. 

Gergely Zoltán polgármester: További javaslatokat vár az utcákkal kapcsolatban, mert a tervezési időszak hat-nyolc hónapot vesz igénybe. A tervezést követően azonnal kezdeni kell az engedélyeztetést, mert nagyon lassan adják ki az építési engedélyeket. Megadja a szót Csőke István képviselőnek. 

Csőke István képviselő: Az Egri út régi szakaszát kellene megterveztetni.  

Gergely Zoltán polgármester: Amennyiben a későbbiekben további utcanevek felvetődnek, a következő ülésen tárgyalhat róla a Képviselő-testület, de attól az időponttól kell majd számolni a tervezési időszakot. Az Egri út melyik szakaszát érintse a tervezés?

Csőke István képviselő: A Mátra utcáig tartó szakaszra gondolt. 

Petró Géza képviselő: A Pénzügyi és Városfejlesztési Bizottság az eredeti javaslatról tárgyalt, de a bizottsági ülésen is felmerült, hogy bővíteni kellene a megtervezendő utcák számát, de úgy ítélték meg, hogy kevés információval rendelkeznek az utcákkal kapcsolatban. A határozati javaslatot egyhangúlag támogatta a Bizottság. 

Gergely Zoltán polgármester: Megállapítja, hogy nincs több hozzászólás. Szavazásra bocsátja a határozati javaslat kiegészítését, miszerint az Egri út Mátra utca és az Adácsi út közötti szakaszának tervezése is történjen meg. 
Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a módosító javaslatot. 

Szavazásra bocsátja a kiegészített határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

152/2013. (IX. 12.) határozat:

/A Kőrösi Csoma, az Ősz utcák és az Egri út burkolat felújításáról, engedélyezési eljárás lefolytatásáról/

Jászárokszállás Város Önkormányzatának Képviselő-testülete támogatja a Kőrösi Csoma, az Ősz utcák, valamint az Egri út Adácsi úttól Mátra utcáig terjedő részének szilárd burkolatú kialakítását, egyben megbízza Gergely Zoltán polgármestert a tervezési és engedélyeztetési eljárás lefolytatásával kapcsolatos intézkedések megtételével.

Felelős: Műszaki Iroda, polgármester

Határidő: azonnal

Erről értesül: 
  1./Műszaki Iroda Helyben


        

  2./ Pénzügyi Iroda Helyben


         

  3./ Irattár.


27. napirend: Önkormányzati belterületi utak - közbeszerzési eljárás megindítása

Gergely Zoltán polgármester: Az engedélyes tervvel rendelkező utcákból költséghatékonyság szempontjából különböző csoportokat alkottak, hogy a döntést megkönnyítsék ezzel is. Az előterjesztés beajánlására felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A Képviselő-testület 122/2012. határozatában megjelölt utcák tervezése megtörtént. 2011-ben a Bogdán Flórián utca és csatlakozó utcái esetében is megtörtént az engedélyes tervek elkészítése. A Közlekedési Felügyelőség állásfoglalása szerint a Bogdán Flórián utca és a Sándor utca Széchenyi István utca és Bogdán Flórián utca közötti szakasza nem engedélyköteles, míg a Sándor utca másik szakasza, valamint a többi csatlakozó kis utca, mivel nem rendelkeznek szilárd burkolattal, építési engedély kötelesek. Pályázati forrás ebben az esetben sem áll rendelkezésre, saját erőből kell ezen utcákat felújítani. Az előterjesztés melléklete tartalmazza az utcák tervezői költségvetését. Ennek megfelelően próbáltak csoportokat és pénzügyi keretet összeállítani. Bármely csoportot választja a Képviselő-testület, meghaladja a 15 millió forintos közbeszerzési értékhatárt, így közbeszerzési eljárást kell lefolytatni. A javaslat szerint hirdetményi úton közzétett, nyílt eljárást folytatnának le. A közbeszerzési eljárást lebonyolító esetében meghívásos eljárás ezt követően fog megtörténni. 

Gergely Zoltán polgármester: Bizonyos utcák esetében a járdafelújítás is része a költségvetésnek. 

Bakainé Magyari Melinda műszaki irodavezető: A Magyar utca és a Szent István utca esetében a járdákra is kiterjed a terv. Nem csak az úttesttel, hanem az utca teljes szélességével foglalkoztak, ahol szükséges, a vízelvezető rendszert is felülvizsgálták. A legtöbb esetben a meglévő vízelvezető árkok rekonstrukciójára kerül sor. 

Petró Géza képviselő: A Pénzügyi Bizottság tárgyalta az előterjesztést és a IV. csoportot támogatta. 

Gergely Zoltán polgármester: Csőke István képviselőnek adja meg a szót. 

Csőke István képviselő: A bizottsági javaslattal egyetért, de a tervekkel rendelkező utcák közül a Szent István utca van a legrosszabb állapotban. Esős időben járhatatlan az az utca, ugyanakkor sokan lakják. A Hortobágyi utcával csaknem azonos hosszúságú, mégis 12 millió forinttal többe kerül azért, mert négy méter szélesre tervezett az úttest és a járdát is tartalmazza a terv. De azt is figyelembe kell vennie a döntésnél, hogy a közérdeket minél szélesebb körben képviselje, és legalább negyven ingatlan található a Szent István utcán. A hulladékszállításkor is nagy mennyiségű hulladékot kell az utca végéről elszállítani, mert nem járható az út. Bármelyik csoport mellett dönt a Képviselő-testület, a Szent István utca legyen benne. 

Szerző Csaba képviselő: Egyetért az elhangzottakkal, többször interpellált már az utca érdekében. Korábbi kimutatás szerint az utca lakosainak száma 305 fő. Ez a leghosszabb utca a felsorolt utcák közül, ugyanakkor a legjárhatatlanabbak közé is tartozik. Javasolja, hogy alkossanak egy ötödik csoportot, amely tartalmazza a Szent István utcát is. 

Kovácsné Tősér Zsuzsanna képviselő: Rendelkeznek-e információval arról, hogy van-e olyan utca, amely előtakarékosságot végzett? A Szent István utcáról tudják, hogy több éve összegyűjtötték a hozzájárulást. 

Bakainé Magyari Melinda műszaki irodavezető: Hivatalosan nincs erről információjuk, a Polgármesteri Hivatalban nincs róla nyilvántartás. Szóbeli elbeszélés alapján tudják, hogy a Szent István utcánál van. 

Gergely Zoltán polgármester: A befizetéseknél direkt kérték, hogy ne az Önkormányzat számára, hanem saját számlára fizessenek be hozzájárulást, az Önkormányzat nem rendelkezik felette. Hozzá kell tenni, hogy a 40.000,- Ft összegű hozzájárulás négy négyzetmétert jelent, a négy méter széles útnál éppen egy méterre elegendő. 

Gergely Béláné képviselő: A bizottsági ülésen a IV. csoportot javasolta, amely 86 millió forint összeggel szerepelt. Amennyiben az Önkormányzat úgy érzi, hogy képes ennek az összegnek a biztosítására, akkor kötelességük a legtágabb csoportot választani. A Szent István utcai lakosok igényét mindenképpen figyelembe kell venni, de a bizottsági ülésen azt a tájékoztatást kapták, hogy a Bogdán Flórián utcát szükséges belevenni a csomagba, mert ha rövid időn belül nem lesz felújítva, akkor annyira tönkremegy az út, hogy már javítani nem is lehet. Úgy kellene kialakítani egy csoportot, hogy ez a két utca mindenképpen legyen benne. 

Kovácsné Tősér Zsuzsanna képviselő: A Vígh, Zrínyi, Arad utca helyzete katasztrófa, az arra lakók térdig járnak a vízben csapadékos időszakokban. 

Csőke István képviselő: A Vígh utcáról nagyon kevés ház nyílik, de ha az Arad, Zrínyi utcákat megépítenék, jól elérhető lenne. Most a Szent László utcáról és a Bem József utcáról megközelíthető. 

Gergely Béláné képviselő: Célszerű most meghozni a döntést vagy elhalaszthatják, amíg felmérik a lehetőségeket?

Bakainé Magyari Melinda műszaki irodavezető: Amennyiben most dönt a Képviselő-testület, akkor másfél héten belül keresnek egy céget a közbeszerzés lebonyolítására. A közbeszerzés legalább másfél hónap, nyílt eljárás lenne. 

Gergely Zoltán polgármester: Amennyiben első körben nem sikerül a kivitelező kiválasztása, akkor csak jövő tavasszal történhet meg a beruházás, mert november 15-ig lehet bitument beszerezni, útépítéshez ideális hőmérséklet 15-17 fok. 

Gergely Béláné képviselő: A Bogdán Flórián utca, a Szent István utca, az Arad utca, a Zrínyi utca és a Vígh utca választásával közel 86 millió forint lenne az összköltség. 

Kovácsné Tősér Zsuzsanna képviselő: A Zrínyi utca egészét vagy csak egy részét érintené az építés?

Gergely Zoltán polgármester: A teljes utcahosszon volna értelme, mert egyirányúsították az óvoda előtti részt, arról forognak az autók. 

Csomor János képviselő: A Vígh, Arad, Magyar utcákat javasolja. A Zrínyi utcát későbbre javasolja. 

Csőke István képviselő: Véleménye szerint a lakottabb utcákat és az előtakarékoskodókat kellene előre sorolni a döntésnél. 

Gergely Zoltán polgármester: Ha a Zrínyi és a Hortobágyi utca marad ki, akkor éppen tudnák finanszírozni a többit. 

Megállapítja, hogy nincs több hozzászólás. A Vígh, Arad, Magyar, Szent István, Bogdán Flórián és Sándor utca megépítéséről szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

153/2013. (IX. 12.) határozat:

/Vígh, Magyar, Szent István, Arad, Bogdán Flórián és Sándor utcák burkolat felújításáról/

Jászárokszállás Város Önkormányzatának Képviselő-testülete támogatja a „Vígh, Magyar, Szent István, Arad, Bogdán Flórián és Sándor utcák burkolat felújítása” című projekt megvalósulását, jóváhagyja a nyílt közbeszerzési eljárás megindítását, egyben megbízza Gergely Zoltán polgármestert a közbeszerzési eljárás lefolytatásával kapcsolatos intézkedések megtételével.

Felelős: Műszaki Iroda, polgármester

Határidő: azonnal

Erről értesül:
   1./Műszaki Iroda Helyben


       

   2./ Pénzügyi Iroda Helyben


          

   3./ Irattár.


28. napirend: Kossuth L. u. (körforgalom és Arany J. u. közötti szakaszon) 



 közvilágítás korszerűsítésével kapcsolatos szerződések jóváhagyása

Gergely Zoltán polgármester: A Kossuth utcán egy hármas finanszírozású beruházás keretében történik meg a közvilágítás korszerűsítése. Felkéri Bakainé Magyari Melinda műszaki irodavezetőt az előterjesztés ismertetésére. 

Bakainé Magyari Melinda: A Kossuth L. utca körforgalom és az Arany János utca közötti szakaszán a meglévő légkábellel ellátott közvilágítási oszlopok helyébe kandeláberek elhelyezésével kapcsolatban a kivitelezést követően a kiépített közvilágításhoz kapcsolódó földkábel 365 m hosszon át kell kerüljön az ÉMÁSZ tulajdonába ingyenes átadási eljárás keretében. Az átadásról a villamos energiáról szóló törvény rendelkezik, az elektromos hálózat átépítése során létrejövő műszaki elemeket az ÉMÁSZ számára tulajdonjog átruházással át kell adni, annak érdekében, hogy a közcélú hálózat üzemeltetése zavartalanul történhessen. Az átadás tényéről külön megállapodás készült, mely az előterjesztés melléklete. Az Önkormányzat tulajdonában marad a mellékelt költségvetés szerinti műszaki tartalom, kivéve a kandeláberekhez kapcsolódó 365 méter hosszú földkábelt, melynek értéke 551.170,- Ft + ÁFA. A karbantartást az áramszolgáltató végzi az Önkormányzat megbízása alapján. Meghívásos eljárás keretében három céget kerestek meg, az ajánlatokat megkapták. A javaslat szerint, mivel az ÉMÁSZ megbízásából a FABRICON Elektrical-PVV Kft. végzi a munkálatokat, javasolt, hogy az Önkormányzat is ezt a céget bízza meg. A közvilágítás és a közcélú hálózat kiépítéséhez létesítési engedély megszerzése szükséges. 

Petró Géza képviselő: A Pénzügyi és Városfejlesztési Bizottság tárgyalta az előterjesztést és támogatta a határozati javaslatot. 

Gergely Zoltán polgármester: Megállapítja, hogy nincs hozzászólás. Szavazásra bocsátja az első határozati javaslatot, mely szerint a földkábel hálózat kiépítése történjen meg és az az ÉMÁSZ Nyrt. tulajdonába kerül. A tervezői költségvetésben 1,7 millió forint szerepelt, a versenyeztetés során sikerült 551 ezer forintra csökkenteni az árat. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

154/2013. (IX. 12.) határozat:

/A Kossuth L. u. közvilágítás korszerűsítése kapcsán az ÉMÁSZ Hálózati Kft-vel kötött megállapodás jóváhagyásáról, közvilágítási földkábel hálózat ingyenes tulajdonba adásáról/

Jászárokszállás Város Önkormányzatának Képviselő-testülete a Kossuth L. u. közvilágítás korszerűsítése kapcsán megvalósított, 365 m hosszúságú közvilágítási földkábel hálózatot a nemzeti vagyonról szóló 2011. évi CXCVI. törvény 13.§ (3) bekezdése és a villamos energiáról szóló 2007. évi LXXXVI. törvény 119.§ (3) bekezdése alapján ingyenesen az ÉMÁSZ Hálózati Kft. (3525 Miskolc, Dózsa Gy. út 13.) tulajdonába adja és jóváhagyja az ÉMÁSZ Hálózati Kft-vel kötött, a határozat mellékletét képező megállapodást.

A Képviselő-testület megbízza Gergely Zoltán polgármestert az üggyel kapcsolatos intézkedések megtételével.

Felelős: polgármester, Műszaki Iroda, Pénzügyi Iroda

Határidő: azonnal.

Erről értesülnek: 
1./ ÉMÁSZ Hálózati Kft. 3525 Miskolc, Dózsa Gy. út 13.




2./ Műszaki Iroda




3./ Pénzügyi Iroda

  
4./ Irattár.

Gergely Zoltán polgármester: Szavazásra bocsátja a második határozati javaslatot, mely szerint a kivitelezéssel a Fabricon Kft-t bízza meg az Önkormányzat. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

155/2013. (IX. 12.) határozat:

/Kossuth L. u. közvilágítás korszerűsítése kapcsán kivitelező kiválasztásáról/

Jászárokszállás Város Önkormányzatának Képviselő-testülete a Kossuth L. u. közvilágítás korszerűsítése kapcsán a FABRICOM Elektrical-PVV Kft-t (2760 Nagykáta, Temető út 28.) bízza meg a kivitelezési munkálatok elvégzésével, egyben felhatalmazza Gergely Zoltán polgármestert a vállalkozási szerződés aláírására és az üggyel kapcsolatos intézkedések megtételére.

Felelős: polgármester, Műszaki Iroda

Határidő: azonnal.

Erről értesülnek: 
1./ FABRICON Kft. 2760 Nagykáta, Temető út 28.




2./ Műszaki Iroda




3./ Pénzügyi Iroda

  
4./ Irattár.


29. napirend: A Jászárokszállási Szentháromság Római Katolikus Plébánia 



 támogatása

Gergely Zoltán polgármester: Az előterjesztés ismertetésére felkéri Drapos Béláné alpolgármestert. 

Drapos Béláné alpolgármester: Az oltárterítők készítésének folytatásához kéri a támogatás megítélését. A főoltár, a két mellékoltár és az előoltár terítője már elkészült, annak érdekében, hogy egységesek legyenek, még négy oltár terítőjét kell elkészíteni. A támogatást az anyagköltségre fordítják, a hímzőszakkör ingyenesen készíti el a terítőket. 

Petró Géza képviselő: A Pénzügyi és Városfejlesztési Bizottság tárgyalta az előterjesztést és egyhangúlag támogatta. 

Gergely Zoltán polgármester: Megállapítja, hogy nincs hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

156/2013. (IX. 12.) határozat:

/A Jászárokszállási Szentháromság Római Katolikus Plébánia támogatásáról/

Jászárokszállás Város Önkormányzatának Képviselő-testülete a 2013. évi költségvetés tartalékalapja terhére 70.000,-Ft, azaz Hetvenezer forint támogatást nyújt a Jászárokszállási Szentháromság Római Katolikus Plébániának a templom négy mellékoltárához szükséges terítő anyagának és az elkészítéshez szükséges hímzőfonal megvásárlására.

A Plébánia a támogatás összegének rendeltetésszerű felhasználásáról 2013. október 31. napjáig az Önkormányzat felé elszámolni köteles az alábbi módon: a számla eredeti példányára rávezeti: „Felhasználva Jászárokszállás Város Önkormányzata 156/2013. (IX.12.) határozatában biztosított támogatás terhére.”. Az így záradékolt számla eredeti példányának megküldésével számol el a Plébánia az Önkormányzat felé.

A Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: polgármester

Erről értesül:   1./Jászárokszállási Szentháromság Római Katolikus Plébánia


          

2./ Pénzügyi Iroda Helyben


          

3./ Irattár.


30. napirend: Döntés kártérítési per megindításáról

Gergely Zoltán polgármester: 2012. január 3-án az Apartmanház dolgozói azzal szembesültek, hogy a gondozóktól beszedett térítési díjakat nem tudják befizetni, mert hiányzik a kasszából. Rendőrségi feljelentés történt, a bíróság Dobosné Csáki Melindát elmarasztalta sikkasztás vétségében és egy éves börtönbüntetéssel sújtotta, melyet két évre felfüggesztett. A bíróság nem határozott a kár megtérítéséről, ezért polgári peres eljárásban lehet ezt a bírósági döntésre hivatkozással megindítani. A Képviselő-testület hozzájárulását kéri ahhoz, hogy ezt a polgári peres úton történő kártérítési eljárást megindítsák és a Szabó és Szabó Ügyvédi Irodát bízzák meg a képviselettel. 

Csomor János képviselő: Az Oktatási, Sport és Ügyrendi Bizottság megtárgyalta az előterjesztést és egyhangúlag támogatta a javaslatot. 

Csőke István képviselő: Érdeklődik, hogy a dolgozót annak idején felfüggesztették, azóta alkalmazottja-e még az Önkormányzatnak. 

Gergely Zoltán polgármester: Nem alkalmazott már az Önkormányzatnál. Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület egyhangúlag, nyolc igen szavazattal, ellenvélemény és tartózkodás nélkül elfogadta a javaslatot és meghozta az alább határozatot:

157/2013. (IX.12.) határozat:

/Döntés kártérítési per megindításáról Dobosné Csáki Melinda ellen/

Jászárokszállás Város Önkormányzatának Képviselő-testülete – figyelembe véve a Jászberényi Járásbíróság 6.B.145/2013/2. számú, 2013. március 27. napján kelt és 2013. április 15. napján jogerőre emelkedett végzésében foglaltakat – Dobosné Csáki Melinda 5123 Jászárokszállás, Pozsony u. 10. szám alatti lakos ellen az Önkormányzatnak sikkasztással okozott kár megtérítése érdekében kártérítési per megindítását határozza el.

A Képviselő-testület az Önkormányzat perben való képviseletére a Szabó és Szabó Ügyvédi Irodát (3200 Gyöngyös, Bugát P. tér 1/2.) bízza meg és felhatalmazza Gergely Zoltán polgármestert a perindítással kapcsolatos valamennyi nyilatkozat aláírására.

Határidő: folyamatos

Felelős: Gergely Zoltán polgármester

Erről értesül:  1./ Szabó és Szabó Ügyvédi Iroda 3200 Gyöngyös, Bugát P. tér 1/2.



2./ Jászárokszállás Város Jegyzője Helyben



3./ Pénzügyi Iroda Helyben



4./ Irattár.

Gergely Zoltán polgármester: Megállapítja, hogy nincs több napirendi pont. Megköszöni mindenkinek a részvételt és a közmeghallgatással egybekötött soros ülést bezárja. 

Jegyzőkönyv lezárva: 2013. szeptember 12-én 19 óra 05 perckor.

Kmf.

     Gergely Zoltán 





              Dr. Gábris Emese 

       polgármester        






jegyző

52

